open-index/open-wikipedia-markdown huggingface dataset:
ഹെൽസിങ്കി

**ഹെൽസിങ്കി** (Finnish; ), അഥവാ **ഹെൽസിംഗ്ഫോർസ്** (in Swedish; ) ഫിൻലാന്റിന്റെ തലസ്ഥാന നഗരവും ഫിൻലാന്റിലെ ഏറ്റവും വലിയ നഗരവുമാണ്‌. ബാൽട്ടിക് സമുദ്രത്തിന്റെ  തീരത്തായി ഗൾഫ് ഓഫ് ഫിൻലാന്റ് എന്നറിയപ്പെടുന്ന സ്ഥലത്താണ്‌ ഈ നഗരം സ്ഥിതി ചെയ്യുന്നത്. ഇവിടത്തെ ജനസംഖ്യ 569,892 ആണ്‌ (മാർച്ച് 31 2008). .ഇവിടെ വസിക്കുന്ന വിദേശികൾ ഏകദേശം 10% വരും. തെക്കൻ ഫിൻ‌ലാൻ‌ഡിലെ ഉസിമ മേഖലയുടെ ആസ്ഥാനവുമാണ്. ഏകദേശം 690,000 ആളുകൾ മുനിസിപ്പാലിറ്റി മേഖലയിലും 1.3 ദശലക്ഷം പേർ തലസ്ഥാന മേഖലയിലും 1.6 ദശലക്ഷം പേർ മെട്രോപൊളിറ്റൻ പ്രദേശത്തും താമസിക്കുന്നു. ഫിൻ‌ലാൻ‌ഡിലെ ഏറ്റവും ജനസംഖ്യയുള്ള നഗരപ്രദേശമെന്ന നിലയിൽ, രാഷ്ട്രീയം, വിദ്യാഭ്യാസം, ധനകാര്യം, സംസ്കാരം, ഗവേഷണം എന്നിവയ്ക്കുള്ള രാജ്യത്തെ ഏറ്റവും പ്രധാനപ്പെട്ട കേന്ദ്രമാണിത്. എസ്റ്റോണിയയിലെ ടാലിനിൽ നിന്ന് 80 കിലോമീറ്റർ (50 മൈൽ) വടക്കും സ്വീഡനിലെ സ്റ്റോക്ക്ഹോമിൽ നിന്ന് 400 കിലോമീറ്റർ (250 മൈൽ) കിഴക്കും റഷ്യയിലെ സെന്റ് പീറ്റേഴ്‌സ്ബർഗിൽ നിന്ന് 300 കിലോമീറ്റർ (190 മൈൽ) പടിഞ്ഞാറുമാണ് ഹെൽ‌സിങ്കി നഗരം സ്ഥിതിചെയ്യുന്നത്. ഈ മൂന്ന് നഗരങ്ങളുമായി ഹെൽ‌സിങ്കിക്ക് ചരിത്രപരമായ ബന്ധങ്ങളുണ്ട്.

1952-ലെ ഒളിമ്പിക്സ് മൽസരങ്ങൾ ഇവിടെയാണ്‌ നടത്തപ്പെട്ടത്, രണ്ടാം ലോകമഹായുദ്ധം കാരണം നടക്കാതെ പോയ 1940-ലെ ഒളിമ്പിക്സ് ഇവിടെ നടത്തുവാനായിരുന്നു തീരുമാനിച്ചിരുന്നത്.

## അവലംബം


വർഗ്ഗം:ഫിൻലാന്റിലെ നഗരങ്ങൾ
വർഗ്ഗം:യൂറോപ്പിലെ തലസ്ഥാനങ്ങൾ
വർഗ്ഗം:ഒളിമ്പിക്സ് മത്സരങ്ങൾക്ക് ആതിഥ്യം വഹിച്ച നഗരങ്ങൾ
പിസ (വിവക്ഷകൾ)

*പിസ ചരിഞ്ഞ ഗോപുരത്തിനു പ്രശസ്തമായ ഇറ്റലിയിലെ നഗരം .
*പിസ ഭക്ഷണം.
വരരുചി

ഉജ്ജയിനിയിലെ  രാജാവായിരുന്ന വിക്രമാദിത്യന്റെ സദസ്സിലെ പണ്ഡിതശ്രേഷ്ഠനായ ഒരു ബ്രാഹ്മണൻ ആയിരുന്നു **വരരുചി**.  വിക്രമാദിത്യന്റെ രാജസദസ്സിലെ നവരത്നങ്ങളിൽ ഒരാളും ആയിരുന്നു വരരുചി. എ.ഡി. മൂന്നാം നൂറ്റാണ്ടിൽ  ഭാരതപ്പുഴയുടെ തീരങ്ങളിൽ ആയിരുന്നു അദ്ദേഹത്തിൻറെ ജനനം എന്നാണ്‌ ഐതിഹ്യം. വരരുചിക്ക് പറയ സമുദായത്തിൽ‌പെട്ട ഭാര്യയിലുണ്ടായ പന്ത്രണ്ടു മക്കളാണ് പറയിപെറ്റ പന്തിരുകുലം എന്നറിയപ്പെടുന്നത്.

കേരളത്തിൽ പ്രചരിക്കുന്ന ഐതിഹ്യം അനുസരിച്ച് വരരുചിയാണ് പരൽപ്പേരിൻറെ ഉപജ്ഞാതാവ്.  ക, ട, പ, യ എന്നീ അക്ഷരങ്ങൾ ഒന്ന് എന്ന അക്കത്തെ സൂചിപ്പിക്കുന്നതുകൊണ്ടു് **കടപയാദി** എന്നും ഈ സമ്പ്രദായത്തിനു പേരുണ്ടു്. വരരുചിയുടെ കാലത്തെപ്പറ്റി ചരിത്രകാരന്മാർക്കു് ഏകാഭിപ്രായമില്ല. ഉള്ളൂർ "കടപയാദി സംഖ്യാക്രമത്തിലുള്ള കലിവാക്യഗണന കൊല്ലവർഷത്തിനു മുൻപ്‌ അത്യന്തം വിരളമായിരുന്നു" എന്ന് കേരളസാഹിത്യചരിത്രത്തിൽ പ്രസ്താവിക്കുന്നു. ഇതിൽനിന്ന് ക്രി. പി. ഒൻപതാം ശതകത്തിനു മുമ്പു് (കൊല്ലവർഷം തുടങ്ങുന്നത് ക്രി. പി. 825-ൽ ആണു്) പരൽപ്പേരും കലിദിനസംഖ്യയും പ്രചാരത്തിലുണ്ടായിരുന്നു എന്നു കരുതാം.

## പുറത്തേക്കുള്ള കണ്ണികൾ
*www.namboothiri.com

വിഭാഗം:പറയിപെറ്റ പന്തിരുകുലം
ദാനിയേൽ (വിവക്ഷകൾ)

*ദാനിയേൽ (പ്രവാചകൻ)
*ദാനിയേലിന്റെ പുസ്തകം
സ്വതന്ത്ര ഉള്ളടക്കം

ആർക്കും സ്വതന്ത്രമായി ഏതാവശ്യത്തിനും ഉപയോഗിക്കാവുന്ന വിവരങ്ങളെയാണ് **സ്വതന്ത്രഉള്ളടക്കം** അല്ലെങ്കിൽ **സ്വതന്ത്രവിവരങ്ങൾ** എന്നതുകൊണ്ട് അർത്ഥമാക്കുന്നത്.
പെരുന്തച്ചൻ

കേരളത്തിൽ കാലാകാലങ്ങളായി പ്രചരിച്ചു പോരുന്ന ഐതിഹ്യങ്ങളിലൊന്നായ പറയി പെറ്റ പന്തിരുകുലത്തിലെ ഒരു അംഗമാണ്‌ **പെരുന്തച്ചൻ**‍. വരരുചിയാൽ ഉപേക്ഷിക്കപ്പെട്ട ശിശുവിനെ ഉളിയന്നൂരിലെ ഒരു തച്ചനാണു ‍(മരപ്പണിക്കാരൻ) എടുത്തുവളർത്തിയതെന്നും ഇദ്ദേഹമാണു തച്ചു ശാസ്ത്രത്തിലും വാസ്തു ശാസ്ത്രത്തിലും  അതിവിദഗ്ദ്ധനായിരുന്ന ഉളിയന്നൂർ പെരുന്തച്ചൻ എന്നുമാണു്‌ ഐതിഹ്യം.പെരുംതച്ചന്റെ ചെറുപ്പത്തിൽ രാമൻ എന്നാണു വിളിച്ചിരുന്നത്‌. വിശ്വകർമ്മാവ്  കുലദൈവം. കേരളത്തിലെയും തമിഴുനാട്ടിലെയും പ്രമുഖ ക്ഷേത്രങ്ങളും അദ്ദേഹം നിർമ്മിച്ചതാണെന്നാണ് വിശ്വാസം. കൊട്ടാരക്കര ഗണപതി ക്ഷേത്രം ഉദാഹരണമാണ്.ചെങ്ങന്നൂർ മഹാദേവ ക്ഷേത്രം നിര്മിച്ചതിനു ശേഷം അദ്ദേഹം പൂർത്തിയാക്കാതെ പോയ ആനക്കൊട്ടിൽ ഇപ്പോഴും പൂർത്തിയാകാതെ തന്നെ ഉണ്ട് പന്നിയൂർ വരാഹമൂർത്തി ക്ഷേത്രത്തിെൻറ നവീകരണം പെരുന്തച്ചനാണ് 
ചെയ്തെതെന്ന് പറയപ്പെടുന്നു. അദ്ദേഹത്തിെന്റെ അളവുകോൽ അവിടെ സൂക്ഷിച്ചീട്ടുണ്ട്. ആശാരിമാർ അതു നോക്കി 
യിട്ടാണ് അളെവെടുക്കുന്നത്.

ആലുവ ചന്തക്കടവിൽ നിന്നും പടിഞ്ഞാറോട്ടു നോക്കിയാൽ അടുത്തുകാണുന്ന ദ്വീപാണ് 
ഉളിയന്നൂർ.

## അവലംബം

പറയിപ്പെറ്റ പന്തിറുകുളത്തിൽ വ്യത്യസ്ത സ്വഭാവം ഉള്ള ആള് ആണ് പെരുംതച്ചൻ.

Anagha krishnan kottayam kallara
ജൂലൈ 23

ഗ്രിഗോറിയൻ കലണ്ടർ പ്രകാരം, വർഷത്തിലെ 204 (അധിവർഷത്തിൽ 205)-ാം ദിനമാണ്  **ജൂലൈ 23** . വർഷാവസാനത്തിനായി 161 ദിവസങ്ങൾ കൂടി ഉണ്ട്.

## ചരിത്രസംഭവങ്ങൾ

* 1793 - പ്രഷ്യ, ജർമൻ നഗരമായ മൈന്റ്സ് കീഴടക്കി.
* 1840 - ആക്ട് ഓഫ് യൂണിയൻ പ്രകാരം കാനഡ പ്രവിശ്യ രൂപവത്കരിക്കപ്പെട്ടു.
* 1903 - ഫോർഡ് മോട്ടോർ കമ്പനി അവരുടെ ആദ്യത്തെ കാർ വിറ്റു.
* 1929 - ഇറ്റലിയിലെ ഫാസിസ്റ്റ് സർക്കാർ രാജ്യത്ത് വിദേശി വാക്കുകളുടെ പ്രയോഗം നിരോധിച്ചു. 
* 1942 - രണ്ടാം ലോകമഹായുദ്ധം: ഹിറ്റ്ലർ ഓപ്പറേഷൻ എഡിൽവെയ്സ് ഒപ്പുവച്ചു.



## ജന്മദിനങ്ങൾ
*1953 - ഗ്രഹാം ഗൂച്ച്, ഇംഗ്ലീഷ് ക്രിക്കറ്റ് കളിക്കാരൻ

## ചരമവാർഷികങ്ങൾ
*2004 - മെഹ്മൂദ്, ഇന്ത്യൻ അഭിനേതാവ് (ജ. 1932)
*2012 - ക്യാപ്റ്റൻ ലക്ഷ്മി, ഇന്ത്യൻ നാഷണൽ ആർമിയിലെ ഇന്ത്യൻ സൈനാധിപ, സിപിഐഎം നേതാവ് (ജ. 1914 ഒക്ടോബർ 24)

## മറ്റു പ്രത്യേകതകൾ
*ഈജിപ്ത് - വിപ്ലവ ദിനം(1952)

വർഗ്ഗം:ജൂലൈ 23
ജൂലൈ 24

ഗ്രിഗോറിയൻ കലണ്ടർ പ്രകാരം **ജൂലൈ 24** വർഷത്തിലെ 205 (അധിവർഷത്തിൽ 206)-ാം ദിനമാണ്. വർഷാവസാനത്തിനായി 160 ദിവസങ്ങൾ കൂടി ഉണ്ട്.

## ചരിത്രസംഭവങ്ങൾ

*1132 - അലൈഫിലെ റനൂൾഫ് രണ്ടാമനും സിസിലിയിലെ റോജർ രണ്ടാമനും തമ്മിലുള്ള നോസെറ യുദ്ധം.
*1304 - സ്കോട്ടിഷ് സ്വാതന്ത്ര്യത്തിന്റെ യുദ്ധങ്ങൾ: സ്റ്റിർലിംഗ് കോട്ടയുടെ പതനം: ഇംഗ്ലണ്ടിലെ എഡ്വേർഡ് I രാജാവ് യുദ്ധ ചെന്നായയെ ഉപയോഗിച്ച് ശക്തികേന്ദ്രം ഏറ്റെടുത്തു.
*1411 - സ്കോട്ട്ലൻഡിലെ ഏറ്റവും രക്തച്ചൊരിച്ചിലുകളിലൊന്നായ ഹാർലാവ് യുദ്ധം നടന്നു.
*1487 - വിദേശ ബിയർ നിരോധനത്തിനെതിരെ നെതർലാൻഡിലെ ലീവാർഡൻ പൗരന്മാർ പണിമുടക്കി.
*1534 ഫ്രഞ്ച് പര്യവേക്ഷകനായ ജാക്വസ് കാർട്ടിയർ ഗാസ്പെ ഉപദ്വീപിൽ ഒരു കുരിശ് സ്ഥാപിക്കുകയും ഫ്രാൻസിലെ ഫ്രാൻസിസ് ഒന്നാമന്റെ പേരിൽ ഈ പ്രദേശം കൈവശപ്പെടുത്തുകയും ചെയ്യുന്നു.
*1567 - സ്കോട്ട്സ് രാജ്ഞിയായ മേരിയെ സ്ഥാനമൊഴിയാൻ നിർബന്ധിതയാക്കി, പകരം 1 വയസ്സുള്ള മകൻ ജെയിംസ് ആറാമൻ ആ സ്ഥാനത്ത് അവരോധിതനായി.
*1701 - അന്റോയിൻ ഡി ലാ മോഥെ കാഡിലാക്ക് ഫോർട്ട് പോണ്ട്ചാർട്രെയിനിൽ ട്രേഡിംഗ് പോസ്റ്റ് സ്ഥാപിക്കുകയും അത് പിന്നീട് ഡെട്രോയിറ്റ് നഗരമായി.
*1783 - ജോർജിയ രാജ്യവും റഷ്യൻ സാമ്രാജ്യവും ജോർജിയേവ്സ്ക് ഉടമ്പടിയിൽ ഒപ്പുവച്ചു.
*1814 - 1812 ലെ യുദ്ധം: ജേക്കബ് ബ്രൗണിന്റെ അമേരിക്കൻ ആക്രമണകാരികളെ തടയാൻ ജനറൽ ഫിനാസ് റിയാൽ നയാഗ്ര നദിയിലേക്ക് നീങ്ങി.
*1823 - ആഫ്രോ-ചിലിയൻ ജനതയെ മോചിപ്പിച്ചു.
*1823 - വെനിസ്വേലയിലെ മറാകൈബോയിൽ, മറാകൈബോ തടാക നാവിക യുദ്ധം നടന്നു, അവിടെ അഡ്മിറൽ ഹോസ് പ്രുഡെൻസിയോ പാഡില്ല സ്പാനിഷ് നാവികസേനയെ പരാജയപ്പെടുത്തി, ഗ്രാൻ കൊളംബിയയുടെ സ്വാതന്ത്ര്യത്തിന്റെ പരിസമാപ്തിയിലെത്തി.
*1847 - 17 മാസത്തെ യാത്രയ്ക്ക് ശേഷം ബ്രിഗാം യംഗ് 148 മോർമൻ പയനിയർമാരെ സാൾട്ട് ലേക്ക് വാലിയിലേക്ക് നയിച്ചു, അതിന്റെ ഫലമായി സാൾട്ട് ലേക്ക് സിറ്റി സ്ഥാപിക്കപ്പെട്ടു.
*1847 - അമേരിക്കൻ കണ്ടുപിടിത്തക്കാരനായ റിച്ചാർഡ് മാർച്ച് ഹോ, റോട്ടറി തരത്തിലുള്ള അച്ചടിശാലയ്ക്ക് പേറ്റന്റ് നേടി.
*1864 - അമേരിക്കൻ ആഭ്യന്തരയുദ്ധം: കെർ‌സ്റ്റടൗൺ യുദ്ധം: കോൺഫെഡറേറ്റ് ജനറൽ ജുബാൽ ജനറൽ ജോർജ്ജ് ക്രൂക്കിന്റെ നേതൃത്വത്തിലുള്ള യൂണിയൻ സൈനികരെ ഷെനാൻഡോഹ് താഴ്‌വരയിൽ നിന്ന് അകറ്റി നിർത്താനുള്ള ശ്രമത്തിൽ പരാജയപ്പെട്ടു.
*1866 - പുനർ‌നിർമ്മാണം: അമേരിക്കൻ ആഭ്യന്തരയുദ്ധത്തെത്തുടർന്ന്‌ യൂണിയനിലേക്ക്‌ പ്രവേശിപ്പിച്ച ആദ്യത്തെ യു‌എസ് സംസ്ഥാനമായി ടെന്നസി മാറി.
*1901 - ഒ. ഹെൻ‌റി ഒരു ബാങ്കിൽ നിന്ന് തട്ടിപ്പ് നടത്തിയതിന് ഒഹായോയിലെ കൊളംബസിലെ ജയിലിൽ നിന്ന് മൂന്ന് വർഷം തടവിന് ശേഷം മോചിതനായി.
*1910 - ഓട്ടോമൻ സാമ്രാജ്യം 1910 ലെ അൽബേനിയൻ കലാപം അവസാനിപ്പിച്ച് ഷ്‌കോഡർ നഗരം പിടിച്ചെടുത്തു.
*1911 - ഹിരാം ബിൻ‌ഹാം മൂന്നാമൻ "ഇൻ‌കകളുടെ നഷ്ടപ്പെട്ട നഗരം" എന്ന മച്ചു പിച്ചു വീണ്ടും കണ്ടെത്തി.
*1915 - ചിക്കാഗോ നദിയിലെ ഒരു കപ്പലിൽ കെട്ടിയിട്ടപ്പോൾ എസ്എസ് ഈസ്റ്റ്ലാൻഡ് എന്ന യാത്രാ കപ്പൽ മറിഞ്ഞു. ഗ്രേറ്റ് തടാകങ്ങളിലെ ഒരൊറ്റ കപ്പൽ തകർച്ചയിൽ നിന്ന് ഏറ്റവും കൂടുതൽ ജീവൻ നഷ്ടപ്പെട്ട സംഭവത്തിൽ 844 യാത്രക്കാരും ജോലിക്കാരും മരിച്ചു.
*1922 - ബ്രിട്ടീഷ് മാൻഡേറ്റ് ഓഫ് പലസ്തീന്റെ കരട് കൗൺസിൽ ഓഫ് ലീഗ് ഓഫ് നേഷൻസ് ഔദ്യോഗികമായി സ്ഥിരീകരിച്ചു; 1923 സെപ്റ്റംബർ 26 മുതൽ ഇത് പ്രാബല്യത്തിൽ വന്നു.
*1823 - ചിലിയിൽ അടിമത്തം നിർത്തലാക്കി


## ജന്മദിനങ്ങൾ
*1945 - അസിം പ്രേംജി, ഇന്ത്യൻ വ്യവസായി
## ചരമവാർഷികങ്ങൾ
*1129 - ഷിരകാവ, ജപ്പാനിലെ ചക്രവർത്തി (ജ. 1053)
## മറ്റു പ്രത്യേകതകൾ
*ഇക്വഡോർ - സൈമൺ ബൊളിവാർ ദിനം

വർഗ്ഗം:ജൂലൈ 24
ജൂലൈ 27

ഗ്രിഗോറിയൻ കലണ്ടർ പ്രകാരം **ജൂലൈ 27** വർഷത്തിലെ 208 (അധിവർഷത്തിൽ 209)-ാം ദിനമാണ്. വർഷാവസാനത്തിനായി 157 ദിവസങ്ങൾ കൂടി ഉണ്ട്.

## ചരിത്രസംഭവങ്ങൾ

*1972 - എഫ്-15 യുദ്ധ വിമാനം ആദ്യമായി പറന്നു.


## ജന്മദിനങ്ങൾ
*1969 - ജോണ്ടി റോഡ്സ്, സൗത്ത് ആഫ്രിക്കൻ ക്രിക്കറ്റ് കളിക്കാരൻ
*1963 - കെ.എസ്. ചിത്ര, മലയാളിയായ ഒരു പിന്നണി ഗായികയാണ്‌ . ഇന്ത്യയിലെ ഏറ്റവും പ്രശസ്തരായ ഗായികമാരിൽ ഒരാളാണ്
## ചരമവാർഷികങ്ങൾ
*1970 - മുൻ കേരള മുഖ്യമന്ത്രി പട്ടം താണുപിള്ള (ജ. 1885)
*1990 - ബോബി ഡേ, അമേരിക്കൻ ഗായകൻ (ജ. 1928)
*2015 - ഡോ. എ.പി.ജെ. അബ്ദുൾ കലാം, അതിപ്രസിദ്ധനായ ശാസ്ത്രജ്ഞനും മുൻ രാഷ്ട്രപതിയും (ജ. 1931)

## മറ്റു പ്രത്യേകതകൾ
*പ്യൂർട്ടോ റിക്കോ - ജോസ് സെൽസോ ബർബോസ ദിനം

വർഗ്ഗം:ജൂലൈ 27
ജൂലൈ 28

ഗ്രിഗോറിയൻ കലണ്ടർ പ്രകാരം **ജൂലൈ 28** വർഷത്തിലെ 209 (അധിവർഷത്തിൽ 210)-ാം ദിനമാണ്. വർഷാവസാനത്തിനായി 156 ദിവസങ്ങൾ കൂടി ഉണ്ട്.

## ചരിത്രസംഭവങ്ങൾ

* 1586 - ബ്രിട്ടനിൽ ആദ്യത്തെ ഉരുളക്കിഴങ്ങ് എത്തി.

* 1821 - പെറു: ജോസ് ഡി സാൻ മാർട്ടിൻ സ്പെയിനിൽ നിന്നുള്ള സ്വാതന്ത്ര്യ പ്രഖ്യാപനം നടത്തി.

* 1914 - ഒന്നാം ലോകയുദ്ധം ആരംഭിച്ചു
* 1933 - സോവിയറ്റ് യൂനിയനും സ്പെയിനും തമ്മിലുള്ള നയതന്ത്ര ബന്ധം ആരംഭിച്ചു.
* 1957 - ജപ്പാനിലെ ഇസഹായയിൽ ശക്തിയായ മഴയിൽ 992 പേർ കൊല്ലപ്പെട്ടു.

* 1997 - കേരളത്തിൽ ബന്ദ് നിയമവിരുദ്ധമാക്കി ഹൈക്കോടതി വിധി
* 2005 - പ്രൊവിഷണൽ ഐറിഷ് റിപ്പബ്ലിക്കൻ ആർമി(PIRA) തങ്ങളുടെ മുപ്പത് വർഷം നീണ്ടു നിന്ന വടക്കേ അയർലണ്ടിലെ ക്യാമ്പ് അവസാനിപ്പിച്ചു.
* 2005 - ഇംഗ്ലണ്ടിലെ ബ്രിമിംഗ്‌ഹാമിൽ ടൊർണേഡോ വീശിയടിച്ചു. 

## ജന്മദിനങ്ങൾ
* 1952 - ഹ്യൂഗോ ഷാവെസ്, വെനിസ്വേലയിലെ പ്രസിഡന്റ്.
## ചരമവാർഷികങ്ങൾ
* 1946 - വിശുദ്ധ അല്ഫോൻസാമ്മ (ജ. 1910)
* 1972 - ചാരു മജൂംദാർ‍, ഇന്ത്യൻ വിപ്ലവ നേതാവ് (ജ. 1918)
* 2016 - മഹാശ്വേതാ ദേവി, ബംഗാളി എഴുത്തുകാരി, സാമൂഹിക പ്രവർത്തക (ജ. 1926)

## മറ്റു പ്രത്യേകതകൾ
* പെറു - സ്വാതന്ത്ര്യ ദിനം

വർഗ്ഗം:ജൂലൈ 28
കിലുക്കം

പ്രിയദർശന്റെ സംവിധാനത്തിൽ 1991ൽ പുറത്തിറങ്ങിയ മലയാള സിനിമയിലെ എക്കാലത്തെയുംസൂപ്പർ ഹിറ്റ് കോമഡിചലച്ചിത്രമാണ് **കിലുക്കം**. മോഹൻലാലും, ജഗതി ശ്രീകുുമാറും രേവതിയും പ്രധാന കഥാപാത്രങ്ങളെ അവതരിപ്പിച്ചിരിക്കുന്നു. മികച്ച കഥാപാത്രങ്ങളുമായി തിലകൻ, ഇന്നസെന്റ് എന്നിവരും ഈ ചിത്രത്തിൽ നിറഞ്ഞു നില്ക്കുന്നു.

## കഥാ സംഗ്രഹം

ടൂറിസ്റ്റ് ഗൈഡ് ജോജിയും (മോഹൻലാൽ, ഫോട്ടോഗ്രാഫർ നിശ്ചലും ( ജഗതി,)സ്നേഹിതൻമാരാണ്. കോടതിയിൽ നിന്നും റിട്ടയർ ചെയ്ത ചീഫ് ജസ്റ്റീസ് പിള്ളയുടെ (തിലകൻ) അവിഹിത ബന്ധത്തിലുള്ള മകളാണ് താൻ എന്ന തെറ്റിദ്ധാരണയിൽ നന്ദിനി (രേവതി), പിതാവിനെ അന്വേഷിച്ച് ഊട്ടിയിലെത്തുന്നു. ഇതേ ധാരണയുള്ള പിള്ളയുടെ കുടുംബക്കാർ നന്ദിനിയെ ഭ്രാന്തിയാക്കാൻ ശ്രമിക്കുകയാണ്. ജോജിയെ പരിചയപ്പെടുന്ന അവൾ, ഭ്രാന്ത് അഭിനയിച്ച് ജോജിയുടെ വീട്ടിൽ കയറിക്കൂടുന്നു. ഭ്രാന്തിയെ പിടിച്ചു കൊടുത്താൽ പണം കിട്ടും എന്നു കരുതി ജോജിയും നിശ്ചലും അവളെ സംരക്ഷിക്കുന്നു. സാവധാനം നന്ദിനി സത്യം വെളിപ്പെടുത്തുകയും തൻ്റെ പിതാവിനെ കാണാനെങ്കിലും സഹായിക്കണമെന്ന് ജോജിയോട് അപേക്ഷിക്കുകയും ചെയ്യുന്നു.നന്ദിനിയെ പിന്തുണക്കാൻ ജോജി തീരുമാനിക്കുകയും നിശ്ചലുമായി തെറ്റിപ്പിരിയുകയും വേലക്കാരിയാക്കി നന്ദിനിയെ ജഡ്ജിയുടെ വീട്ടിലാക്കുകയും ചെയ്യുന്നു.

ഒടുവിൽ നന്ദിനി തന്റെ യഥാർത്ഥ പിതാവിനെയും ജീവിത പങ്കാളിയെയും (ജോജി) തിരിച്ചറിയുന്നതോടെ ചിത്രം അവസാനിക്കുന്നു.

## അഭിനേതാക്കളും കഥാപാത്രങ്ങളും
*മോഹൻലാൽ - ജോജി
*രേവതി - നന്ദിനി
*ജഗതി ശ്രീകുമാർ - നിശ്ചൽ
*തിലകൻ - ജഡ്ജി പിള്ള
*സന്തോഷ് - ജയന്ത് (സബ് ഇൻസ്പെക്ടർ)
*കൊല്ലം തുളസി - പിച്ചാത്തി മുത്തു
* മുരളി
*തിക്കുറിശ്ശി സുകുമാരൻ നായർ - ശിവശങ്കരപ്പിള്ള (ചായക്കടക്കാരൻ)
*ഇന്നസെൻറ് - കിട്ടുണ്ണി
*ശരത് സക്സേന - സമർഖാൻ
*ജഗദീഷ് - ഫോട്ടോഗ്രാഫർ
*ഗണേഷ് - ജഡ്ജിയുടെ മകൻ
*ബൈജു - കുഞ്ഞുമോൻ
*ദേവൻ - ജഡ്ജി പിള്ളയുടെ മരുമകൻ
*ജഗദീഷ് - ഫോട്ടോഗ്രാഫർ
*ശ്യാമ

## ജനസ്വീകരണം
മലയാളത്തിലെ ഏറ്റവും മികച്ച ഹാസ്യ ചിത്രങ്ങളിലൊന്നായി കരുതപ്പെടുന്ന കിലുക്കം ബോക്സ് ഓഫീസിലും വൻ വിജയമായിരുന്നു. ഒരു വർഷത്തോളം തിയേറ്ററുകളിൽ നിറഞ്ഞോടിയ ഇതിലെ ഹാസ്യ രംഗങ്ങൾക്ക് ഇന്നും ജനപ്രീതിയുണ്ട്. ജഗതി അവതരിപ്പിച്ച നായകന്റെ സുഹൃത്ത് നിശ്ചൽ ഇന്ത്യൻ സിനിമയിലെ തന്നെ മികച്ച ഹാസ്യകഥാപാത്രങ്ങളിലൊന്നാണ് . ഈ അഭിനയത്തിന് ജഗതിക്ക്1991ലെ മികച്ച സഹനടനുള്ള കേരള സംസ്ഥാന ചലച്ചിത്ര അവാർഡ് ലഭിച്ചു.നിശ്ചൽ തുടർച്ചയായി ഹോസ്പിറ്റലിൽ പ്രവേശിക്കപ്പെടുന്നതും കിട്ടുണ്ണി ജഡ്ജി പിള്ളയോട് വിട പറയുന്നതുമായ രംഗങ്ങൾ ടിവിയിൽ ആവർത്തിച്ച് പ്രക്ഷേപണം ചെയ്യപ്പെടുന്നത്തിന്റെ കാരണവും മറ്റൊന്നല്ല.

## അവലംബം


വർഗ്ഗം:1991-ൽ പുറത്തിറങ്ങിയ മലയാളചലച്ചിത്രങ്ങൾ
വർഗ്ഗം:പ്രിയദർശൻ സം‌വിധാനം ചെയ്ത ചലച്ചിത്രങ്ങൾ
വർഗ്ഗം:മറ്റ് ഭാഷകളിലേക്ക് പുനഃനിർമ്മിക്കപ്പെട്ട മലയാള ചലച്ചിത്രങ്ങൾ
വർഗ്ഗം:മലയാളത്തിലെ ഹാസ്യ ചലച്ചിത്രങ്ങൾ
വർഗ്ഗം:എസ്.കുമാർ കാമറ ചലിപ്പിച്ച ചലച്ചിത്രങ്ങൾ
ഓഗസ്റ്റ് 13

ഗ്രിഗോറിയൻ കലണ്ടർ പ്രകാരം **ഓഗസ്റ്റ് 13** വർഷത്തിലെ 220 (അധിവർഷത്തിൽ 221)-ാം ദിനമാണ്.വർഷാവസാനത്തിനായി 145 ദിവസങ്ങൾ കൂടി ഉണ്ട്.
## ചരിത്രസംഭവങ്ങൾ

*1913 - ഹാരി ബ്രെയർലി സ്റ്റെയിൻലസ് സ്റ്റീൽ കണ്ടുപിടിച്ചു.
*1937 - ഷാങ്ഹായ് യുദ്ധം തുടങ്ങി


## ജന്മദിനങ്ങൾ
*1899 - ആൽഫ്രഡ് ഹിച്ച് കോക്ക്, ഇംഗ്ലീഷ് സിനിമാ സംവിധായകൻ (മ. 1980)
*1926 - ക്യൂബയുടെ പ്രസിഡന്റായിരുന്ന ഫിദൽ കാസ്ട്രോ
*1960 - ഇന്ത്യൻ ചലച്ചിത്രതാരം ശ്രീദേവി

## ചരമവാർഷികങ്ങൾ
*1910 - ആധുനിക നേഴ്‌സിങ്ങിന്‌ അടിത്തറപാകിയ ഫ്ലോറൻസ് നൈറ്റിൻഗേൽ (ജ. 1820)
*1946 - ഇംഗ്ലീഷ് സാഹിത്യകാരനായിരുന്ന എച്ച്.ജി. വെൽസ്
*1996 - സോപാന സംഗീത കലാകാരനായിരുന്ന ഞരളത്ത് രാമപ്പൊതുവാൾ

## മറ്റു പ്രത്യേകതകൾ
*ലാവോസ് - ലാവോ ഇസ്സാറ, സ്വതന്ത്ര ലാവോസ് ദിനം

വർഗ്ഗം:ഓഗസ്റ്റ് 13
ഓഗസ്റ്റ് 8

ഗ്രിഗോറിയൻ കലണ്ടർ പ്രകാരം **ഓഗസ്റ്റ് 8** വർഷത്തിലെ 220 (അധിവർഷത്തിൽ 221)-ാം ദിനമാണ്.വർഷാവസാനത്തിനായി 145 ദിവസങ്ങൾ കൂടി ഉണ്ട്.

## ചരിത്രസംഭവങ്ങൾ

*1942 - ഇന്ത്യൻ നാഷണൽ കോൺഗ്രസിന്റെ ബോംബെ സമ്മേളനത്തിൽ ക്വിറ്റ് ഇന്ത്യാ പ്രമേയം പാസ്സാക്കി.
*1949 - ഭൂട്ടാൻ സ്വതന്ത്രമായി.


## ജന്മദിനങ്ങൾ
*1937 - ഡസ്റ്റിൻ ഹോഫ്മാൻ, അമേരിക്കൻ അഭിനേതാവ്
*1981 - റോജർ ഫെഡറർ‍, സ്വിസ്സ് ടെന്നിസ് കളിക്കാരൻ 
*1894 -  മയ്യനാട് എ. ജോൺ

## ചരമവാർഷികങ്ങൾ
*1984 - എല്ലെൻ റാസ്കിൻ‍, അമേരിക്കൻ എഴുത്തുകാരി (ജ. 1928)
*2000 - ഇന്ത്യൻ നാഷണൽ കോൺഗ്രസ് നേതാവും മുൻ കർണാടക മുഖ്യമന്ത്രിയുമായിരുന്ന എസ്. നിജലിംഗപ്പ

## മറ്റു പ്രത്യേകതകൾ
*വിശുദ്ധ ലാർഗസ് ദിനം

വർഗ്ഗം:ഓഗസ്റ്റ് 8
ഒലീവ് റിഡ്‌ലി കടലാമ

കേരളത്തിൻറെ സമുദ്രങ്ങളിൽ കാണുന്ന വംശനാശം നേരിടുന്ന വലിയതരം കടലാമകളാണ് **ഒലീവ് റിഡ്‌ലി കടലാമ**. ആഴക്കടലിൽ സഞ്ചരിയ്ക്കുന്നു എന്ന കാരണത്താൽ ഇവയെ സാധാരണവേളകളിൽ കണ്ടെത്തുക പ്രയാസമാണ്.

## ശരീരഘടന
ഇവയുടെ പുറന്തോടിന് ഏതാണ്ട് ഒരു മീറ്ററോളം നീളം ഉണ്ട്.ഏകദേശം 150കി.ഗ്രാം ഭാരവും ഉണ്ട്.പുറന്തോടിന് ഒലീവിലയുടെ പച്ച കലർന്ന തവിട്ടുനിറമാണ്.അടിഭാഗത്തിന് നേർത്ത ഇളം‌മഞ്ഞ നിറമായിരിയ്ക്കും.പ്രായപൂർത്തിയാകാത്തവയ്ക്ക് നിറവ്യത്യാസം ഉണ്ടാകും.മുതുകിൽ വരിയായി കവചശൽക്കങ്ങൾ ഉണ്ടാകും.അഞ്ചോ അതിൽക്കൂടുതലോ ആയിരിയ്ക്കും ഇവയുടെ എണ്ണം.വശങ്ങളിലുള്ള ശൽക്കങ്ങളുടെ എണ്ണം27ആണ്.അഗാധമായ ആഴക്കടലിൽ ആണ് ഇവ സഞ്ചരിയ്ക്കുന്നത് എന്നതിനാൽ പത്തോ പതിനഞ്ചോ മിനുട്ടിൻറെ ഇടവേളകളിൽ അന്തരീക്ഷവായു ശ്വസിയ്ക്കുന്നതിനായി ജലോപരിതലത്തിൽ എത്തുന്നു.

## ഭക്ഷണം
ജന്തുപ്ലവങ്ങൾ,ചിലതരം ഞണ്ടുകൾ,കക്കകളുടേയും ഞവിഞ്ഞികളുടേയും മൃദുഭാഗങ്ങൾ ഇവയാണ് പ്രധാനഭക്ഷണം.
## പ്രജനനം
പ്രത്യേകപ്രജനനകാലം രേഖപ്പെടുത്തിയിട്ടില്ല എന്നതിനാൽ ഓരോ സ്ഥലത്തേയും കാലാവസ്ഥാഭേദംഅനുസരിച്ച് മാറ്റം വരുന്നു.പ്രജനകാലത്ത് ‍ പതിനായിരക്കണക്കിന് കടലാമകൾ ആണ് മുട്ടയിടാനായി തീരത്തണയുന്നത്.‍ ഈ പ്രതിഭാസത്തെ അറിബദ്ദാസ് എന്നാണ് പറയുന്നത്.

സൂര്യാസ്തമയത്തോടെ പെൺകടലാമ മുട്ടയിടുന്നതിനായി കൂട്ടത്തോടെ തീരത്തെത്തുന്നു.അപായസൂചനയുണ്ടായാൽ തിരികെ കടലിലേയ്ക്ക് പോകുന്നു.സുരക്ഷിതസ്ഥാനം കണ്ടെത്തിയാൽ തുഴകൈകൾ കൊണ്ട് മണൽ വകഞ്ഞുണ്ടാക്കുന്ന ചെറുകുഴികളിലാണ് 40-125മുട്ടകളോളം ഇടുന്നത്.ശേഷം മണൽകൊണ്ട് മൂടുന്നു.അൻപത് ദിവസത്തിലേറെക്കഴിഞ്ഞാണ് മുട്ടകൾ വിരിയുന്നത്.കടലിലേയ്ക്കുള്ള ദിശാബോധം സ്വയമേവ നേടുന്ന കുഞ്ഞുങ്ങൾ കടലിലേയ്ക്ക് തിരിയ്ക്കുകയും ജീവിതചര്യകൾ ആരംഭിയ്ക്കുകയും ചെയ്യുന്നു.
## ശത്രുക്കൾ
കടലാമകൾക്ക് ശത്രുക്കൾ ഏറേയാണ്.കുറുക്കൻ,കീരി,നായ്,പന്നി ഇവയെല്ലാം ഉൾപ്പെടുന്നു.മുട്ടയും വിരിഞ്ഞുണ്ടാകുന്ന കുഞ്ഞുങ്ങളുമാണ് കുറുക്കന്മാരുടെ പ്രധാന‌ ഇരകൾ.മനുഷ്യൻറെ വിവേചനരഹിതമായ പ്രവർത്തികളാണ് ഇതിലേറെ അപകടം.മുട്ടയിടാനെത്തുന്ന ആമകളെ പിടികൂടി കൊന്നും മറ്റും വിൽക്കുന്നു.ട്രോളി ഉപയോഗിച്ചുള്ള മത്സ്യബന്ധനം ഇവയുടെ നിലനില്പ്പിന് കടുത്ത ഭീഷണി ഉയർത്തുന്നു. ശ്വാസം എടുക്കുന്നതിനായി ജലോപരിതലത്തിൽ എത്തുന്ന വേളകളിൽ കടൽ സംരക്ഷണവുമായി ബന്ധപ്പെട്ടു നിർമിക്കുന്ന പുലിമുട്ടുകളുടെ ഭീമൻ കല്ലുകൾ ദേഹത്ത് തട്ടിയും മരണം സംഭവിക്കുന്നതായി കണ്ടിട്ടുണ്ട്. 

വർഗ്ഗം:കടലാമകൾ
ബെലാറുസ്

**ബെലാറസ്**() (Belarusian and , transliteration: *Byelarus’*,  , )കിഴക്കൻ യൂറോപ്പിലെ ഒരു രാജ്യമാണ് . ഈ രാജ്യത്തിന്റെ വടക്ക് കിഴക്ക് ഭാഗത്തായി റഷ്യയും, തെക്ക് വശത്തായി യുക്രെയിനും, പടിഞ്ഞാറ് വശത്ത് പോളണ്ടും, വടക്ക് വശത്തായി ലിത്വാനിയയും, ലാത്വിയയും സ്ഥിതി ചെയ്യുന്നു. മിൻസ്ക് ആണ് ഈ രാജ്യത്തിന്റെ തലസ്ഥാനം. ബ്രെസ്റ്റ്,ഗ്രോഡ്നോ, ഗോമൽ, മോഗിലെവ്, വിറ്റേബ്സ്ക് എന്നിവയാണു മറ്റു പ്രധാന നഗരങ്ങൾ. ഈ രാജ്യത്തിന്റെ മൂന്നിൽ ഒരു ഭാഗവും വനങ്ങൾ ആണ്. പ്രധാന സാമ്പത്തിക വരുമാന മാർഗ്ഗങ്ങൾ കൃഷിയും വ്യവസായവുമാണ്.
## അവലംബം


വർഗ്ഗം:യൂറോപ്യൻ രാജ്യങ്ങൾ
വർഗ്ഗം:ഐക്യരാഷ്ട്രസഭയിൽ അംഗത്വമുള്ള രാജ്യങ്ങൾ
വർഗ്ഗം:പൂർണമായും കരയാൽ ചുറ്റപ്പെട്ട രാജ്യങ്ങൾ
ഓഗസ്റ്റ് 11

ഗ്രിഗോറിയൻ കലണ്ടർ പ്രകാരം **ഓഗസ്റ്റ് 11** വർഷത്തിലെ 223 (അധിവർഷത്തിൽ 224)-ാം ദിനമാണ്.വർഷാവസാനത്തിനായി 142 ദിവസങ്ങൾ കൂടി ഉണ്ട്.
## ചരിത്രസംഭവങ്ങൾ

* 1952 - ഹുസൈൻ ബിൻ തലാൽ ജോർദാൻ രാജാവായി സ്ഥാനാരോഹണം ചെയ്തു.
* 1960 - ചാഡ് സ്വാതന്ത്ര്യം പ്രഖ്യാപിച്ചു.
* 2008 - ഒളിമ്പിക്സിൻറെ ചരിത്രത്തിൽ ആദ്യമായി ഇന്ത്യ ഒരു വ്യക്തിഗത സ്വർണ്ണമെഡൽ നേടി.(അഭിനവ് ബിന്ദ്ര 10 മീറ്റർ എയർ റൈഫ്ളിംഗിൽ)


## ജന്മദിനങ്ങൾ
* 1937 - പ്രമുഖ മലയാള ചലച്ചിത്ര സംവിധായകൻ ജോൺ എബ്രഹാം
* 1943 - പാകിസ്താൻ പ്രസിഡന്റ് പർവേസ് മുഷാറഫ്
* 1954 - ജോ ജാക്സൺ, ഇംഗ്ലീഷ് ഗായകൻ

## ചരമവാർഷികങ്ങൾ
* 1988 - അവുക്കാദർ കുട്ടിനഹ
* 1988 - ആൻ റാംസേ, അമേരിക്കൻ അഭിനേത്രി (ജ. 1929)

## മറ്റു പ്രത്യേകതകൾ
* വിശുദ്ധ ഫിലോമിനയുടെ ദിനം

വർഗ്ഗം:ഓഗസ്റ്റ് 11
മിൻസ്ക്

ബെലാറസിന്റെ തലസ്ഥാനവും,ബെലാറസിലെ ഏറ്റവും വലിയ നഗരവുമാണ് **മിൻസ്ക്**. ; ; ). കോമൺവെൽത്ത് ഓഫ് ഇൻഡിപെൻഡന്റ് സ്റ്റേറ്റ്സിന്റെ ആസ്ഥാനം കൂടിയാണ്. സമാന്തരമായൊഴുകുന്ന സ്വിസ്ലാഷ് (Svislach), നിയാമിഹ (Niamiha) നദികളുടെ തീരത്ത് രാജ്യത്തിന്റെ മധ്യത്തായി സ്ഥിതി ചെയ്യുന്ന മിൻസ്ക് പുരാതന നഗരമാണ്. ഇവിടത്തെ ജനസംഖ്യ  1,830,000 ആണ്‌(2008).
## പേരിന്റെ ഉൽപത്തി
തൂകലും കുന്തിരിക്കവും മറ്റും കച്ചവടം ചെയ്തു കഴിഞ്ഞ പുരാതന റൂസ്ഗ്രോത്രങ്ങളുടെ കച്ചവടകേന്ദ്രമായിരുന്നതു കൊണ്ട് ചന്ത എന്നർത്ഥമുള്ള വാക്കായ മിൻസ്ക് എന്നാണ് ഈ നഗരം അറിയപെടുന്നത്.  
## ചരിത്രം
കിഴക്കൻ സ്ലാവ് വംശജർ 9-ആം നൂറ്റാണ്ടിൽ ഈ പ്രദേശത്ത് താമസിക്കാൻ തുടങ്ങിയതായി കരുതപ്പെടുന്നു. 1242 മുതൽ ഗ്രാൻഡ് ഡച്ചി ഓഫ് ലിത്വാനിയയുടെ ഭാഗമായിരുന്ന മിൻസ്കിന് 1499 മുതൽ പ്രത്യേകനഗരം എന്ന പദവി ലഭിച്ചു.  1793 മുതൽ റഷ്യയുടെ ഭാഗമായി. 1919-'91 കാലത്ത് ബൈലോറഷ്യൻ സോവിയറ്റ് റിപ്പബ്ലിക്കിന്റെ തലസ്ഥാനമായി. 1991 മുതൽ ബെലാറസിന്റെ തലസ്ഥാനമായി. 
## കാലാവസ്ഥ

## അവലംബം


വർഗ്ഗം:യൂറോപ്പിലെ തലസ്ഥാനങ്ങൾ
വർഗ്ഗം:യൂറോപ്പിലെ നഗരങ്ങൾ
വൈക്കിങ്

thumb|right|300px|Danish seamen, painted mid-12th century.
നോർസ് (സ്കാൻഡിനേവിയൻ) ജനതയിലെ ഒരു വിഭാഗമാണ് **വൈക്കിങ്ങുകൾ.**  പര്യവേഷകർ, പോരാളികൾ, വ്യാപാരികൾ, കടൽക്കൊള്ളക്കാർ എന്നീ നിലകളിൽ ഇവർ പ്രശസ്തരാണ്. 8-ആം നൂട്ടാണ്ടിന്റെ അവസാനകാലം മുതൽ 11-ആം നറാണ്ടിന്റെ ആദ്യ കാലഘട്ടം വരെ ഇവർ യൂറോപ്പിലെ വിസ്തൃതമായ പ്രദേശങ്ങൾ കൊള്ള ചെയ്യുകയും കോളനിവൽക്കരിക്കുകയും ചെയ്തു. ഇക്കൂട്ടർ തങ്ങളുടെ പ്രശസ്തമായ ലോങ്‌ഷിപ്പുകളുപയോഗിച്ച് കിഴക്ക് ദിശയിൽ കോൺസ്റ്റാന്റിനോപ്പിൾ, റഷ്യയിലെ വോൾഗ നദി എന്നിവ വരെയും പടിഞ്ഞാറ് ദിശയിൽ ഐസ്‌ലാന്റ്, ഗ്രീൻലാന്റ്, ന്യൂഫൗണ്ട്‌ലാന്റ് എന്നിവ വരെയും സഞ്ചരിച്ചു. വൈക്കിങ്ങുകളുടെ വ്യാപനം നടന്ന കാലഘട്ടം വൈക്കിങ് യുഗം എന്നാണ് അറിയപ്പെടുന്നത്. ഇത് സ്കാൻഡിനേവിയൻ ചരിത്രത്തിൽ ഒരു മുഖ്യ ഭാഗവും യൂറോപ്യൻ ചരിത്രത്തിൽ ചെറുതെങ്കിലും പ്രാധാന്യമർഹിക്കുന്ന ഒരു ഭാഗവുമാണ്.

## ഇതും കാണുക
* ലോങ്ഷിപ്പ്
* കൽക്കപ്പൽ

## അവലംബം


വർഗ്ഗം:ജനവിഭാഗങ്ങൾ
സംസ്ഥാനം

വിവിധ രാജ്യങ്ങളിലെ ഭരണസം‌വിധാനത്തിന്റെ ഭാഗമാണ്‌ **സംസ്ഥാനങ്ങൾ**. ഇത്തരത്തിലുള്ള വിവിധ സംസ്ഥാനങ്ങൾ ഉൾക്കൊള്ളുന്നതാണ്‌ പല രാജ്യങ്ങളും. ഫെഡറൽ ഭരണഘടനയുള്ള രാജ്യങ്ങളിൽ സംസ്ഥാനങ്ങൾക്ക് സ്വയംഭരണാധികാരമോ പരമാധികാരമോ ഉണ്ട്. ഇവയെ ഫെഡറൽ സംസ്ഥാനങ്ങൾ എന്നു പറയുന്നു. മറ്റു ചിലപ്പോഴാകട്ടെ സംസ്ഥാനങ്ങൾ ദേശീയ സർക്കാരിന്റെ ഭാഗമോ ഭരണഘടനാ വിഭാഗമോ ആയിരിക്കും.

ഇന്ത്യ, ഓസ്ട്രേലിയ, മലേഷ്യ, നൈജീരിയ, അമേരിക്ക, ബ്രസീൽ, മെക്സിക്കോ, വെനിസ്വേല, ഓസ്ട്രിയ, ജർമ്മനി, ബെൽജിയം, കാനഡ, സ്പെയിൻ, സ്വിറ്റ്സർലാന്റ് തുടങ്ങി ഒട്ടേറെ രാജ്യങ്ങളിൽ സംസ്ഥാനങ്ങളോ തത്തുല്യമായ ഭരണഘടനാ സം‌വിധാനമോ നിലവിലുണ്ട്.

## ഇന്ത്യയിലെ സംസ്ഥാനങ്ങൾ

ഇന്ത്യയിൽ 28 സംസ്ഥാനങ്ങളും, ദേശീയ തലസ്ഥാനമായ ഡൽഹി ഉൾപ്പെടെ 8 കേന്ദ്രഭരണ പ്രദേശങ്ങളും ആണുള്ളത്‌.

വർഗ്ഗം:ഭരണസം‌വിധാനങ്ങൾ
കേന്ദ്രഭരണപ്രദേശം

ഇന്ത്യയിലെ ഭരണ സം‌വിധാനത്തിന്റെ ഒരു ഭാഗമാണ്‌ **കേന്ദ്രഭരണ പ്രദേശങ്ങൾ**. ഇന്ത്യൻ ഫെഡറൽ സർക്കാരിൽ കേന്ദ്രഭരണ പ്രദേശങ്ങൾക്കുപുറമെ സംസ്ഥാനങ്ങളുമാണുള്ളത്. സംസ്ഥാനങ്ങളെ അപേക്ഷിച്ച് കേന്ദ്രഭരണ പ്രദേശങ്ങൾ കേന്ദ്രസർക്കാരിന്റെ നേരിട്ടുള്ള നിയന്ത്രണത്തിലാണ്‌ പ്രവർത്തിക്കുന്നത്. ഓരോ കേന്ദ്രഭരണ പ്രദേശത്തിന്റെയും ഭരണത്തലവൻ അഡ്മിനിസ്ട്രേറ്ററോ ലഫ്റ്റനന്റ് ഗവർണറോ ആയിരിക്കും. ഭരണത്തലവനെ നിയമിക്കുന്നത് ഇന്ത്യൻ രാഷ്ട്രപതിയാണ്‌. എന്നാൽ ദില്ലി, പുതുച്ചേരി തുടങ്ങിയ കേന്ദ്രഭരണപ്രദേശങ്ങളിൽ തദ്ദേശീയസർക്കാരും നിലവിലുണ്ട്.

## ഇന്ത്യയിലെ കേന്ദ്രഭരണ പ്രദേശങ്ങൾ
ദേശീയ തലസ്ഥാനമായ ഡൽഹി ഉൾപ്പെടെ ഇന്ത്യയിൽ നിലവിൽ 8 കേന്ദ്രഭരണ പ്രദേശങ്ങളാണുള്ളത്. 

## അവലംബം

വർഗ്ഗം:ഇന്ത്യയിലെ സംസ്ഥാനങ്ങളും കേന്ദ്രഭരണപ്രദേശങ്ങളും
വർഗ്ഗം:ഇന്ത്യയിലെ കേന്ദ്രഭരണപ്രദേശങ്ങൾ
മണ്ണൊലിപ്പ്

thumb|250px|മണ്ണൊലിപ്പ്
thumb|250px|
ഭൂമിയുടെ ഉപരിതലത്തിലെ ഫലപുഷ്ടിയുള്ള മണ്ണായ മേൽമണ്ണ് 6 മുതൽ 9 ഇഞ്ച് വരെ കനമുള്ളതാണ്. മേൽമണ്ണ് അതിന്റെ പൂർവസ്ഥാനത്തുനിന്ന് ഇളകി മറ്റൊരിടത്തേയ്ക്ക് നീക്കപ്പെടുന്ന പ്രക്രിയയാണ് **മണ്ണൊലിപ്പ്**. മഴയും കാറ്റും ആണ് മണ്ണൊലിപ്പിന്റെ പ്രധാനകാരണങ്ങൾ. വർദ്ധിച്ച മഴ, കാലയളവ്, ഒഴുക്ക് ജലത്തിന്റെ വേഗത, ഭൂമിയുടെ ചരിവ് എന്നിവ മണ്ണൊലിപ്പിനെ സ്വാധീനിയ്ക്കുന്ന ഘടകങ്ങളാണ്.
## വിവിധതരം മണ്ണൊലിപ്പ്
### ഷീറ്റ് മണ്ണൊലിപ്പ്
മഴത്തുള്ളികൾ മണ്ണിൽ പതിയ്ക്കുമ്പോൾ മണ്ണിന് ഇളക്കം സംഭവിച്ച് മണൽതരിയെ വെള്ളത്തിന്റെ ഒഴുക്കിൽ മാറ്റപ്പെടുന്നു. ചരിവ് ഭൂമിയുടെ എല്ലാഭാഗത്തുനിന്നും നേരിയ കനത്തിൽ മേൽമണ്ണ് ഒലിച്ചുപോകുന്നു.ഇതാണ് ഷീറ്റ് മണ്ണൊലിപ്പ്. ഇത് ഭൂമിയുടെ ഫലപുഷ്ടിയേയും അതുവഴി വിളവിനേയും പ്രതികൂലമായി ബാധിയ്ക്കുന്നു.

### നീർച്ചാൽ മണ്ണൊലിപ്പ്
ഷീറ്റ് മണ്ണൊലിപ്പിന്റെ അടുത്ത ഘട്ടമാണ് നീർച്ചാൽ മണ്ണൊലിപ്പ്. ചരിവുഭൂമികളിൽ ചരിവിന് അനുകൂലമായി നിരവധി നീർച്ചാലുകൾ ഉണ്ടാകുന്നു. ക്രമേണ ഭൂമിയിൽ അങ്ങിങ്ങായി മണ്ണ് മുറിച്ചുമാറ്റപ്പെടുന്നു.
### ഗള്ളി മണ്ണൊലിപ്പ്
മഴക്കാലത്തുണ്ടാകുന്ന നീർച്ചാലുകൾ ക്രമേണ വലിയ ചാലുകളായി മാറുന്നു.നല്ല മഴസമയത്ത് ഇത്തരം ചാലുകളുടെ പാർശ്വഭാഗങ്ങളിൽ നിന്നും മണ്ണിടിഞ്ഞ് താഴെ വീണ് ഒഴുകിപ്പോകുന്നു.കാലക്രമേണ ഭൂമി കൃഷിയ്ക്കുപയുക്തമല്ലാതായിത്തീരും. ഇത് വെള്ളപ്പൊക്കത്തിന് കാരണമാകുന്നു.
### നദീതട മണ്ണൊലിപ്പ്
മഴക്കാലത്ത് ജലാശയങ്ങളുടെ പാർശ്വഭാഗങ്ങൾ ശക്തിയായ വെള്ളപ്പാച്ചിൽ വഴി ഇടിഞ്ഞുവീഴുന്നു. തത്‌ഫലമായി ജലാശയങ്ങളുടെ ഗതി മാറുന്നു.വെള്ളപ്പൊക്കം വ്യാപകമാവുന്നു.
### കടലോര മണ്ണൊലിപ്പ്
മഴക്കാലത്തും അന്തരീക്ഷത്തിൽ സാരമായുണ്ടാകുന്ന മർദ്ദവ്യത്യാസവും കടലോരം ആക്രമിയ്ക്കപ്പെടുന്നതിൻ കാരണമാകുന്നു. തത്‌ഫലമായി കടൽത്തീരത്തെ മണ്ണ് ഒലിച്ചുപോകുന്നു.
വർഗ്ഗം:അഗ്രോണമി
വർഗ്ഗം:മണ്ണ്
വർഗ്ഗം:ഭൗമശാസ്ത്രം
പരുന്ത് (ചലച്ചിത്രം)

പത്മകുമാർ സം‌വിധാനം ചെയ്ത് 2008ൽ പുറത്തിറങ്ങിയ മമ്മൂട്ടിയുടെ ചലച്ചിത്രമാണ്‌ **പരുന്ത്**. ശ്രീ മുരുകാ ചിട്ടി ഫണ്ട്സ് ഫിനാൽഷ്യലിന്റെ ഉടമയായ പലിശക്കാരൻ പുരുഷോത്തമനായി മമ്മൂട്ടി ഈ ചിത്രത്തിൽ വേഷമിടുന്നു.

## താരനിര

## പാട്ടരങ്ങ്
ഗാനങ്ങൾ :വയലാർ ശരച്ചന്ദ്രവർമ്മ,       അനിൽ പനച്ചൂരാൻ             
ഈണം :അലക്സ് പോൾ 
 

വർഗ്ഗം:2008-ൽ പുറത്തിറങ്ങിയ മലയാളചലച്ചിത്രങ്ങൾ
വർഗ്ഗം:എം. പത്മകുമാർ സംവിധാനം ചെയ്ത ചലച്ചിത്രങ്ങൾ
അച്ചപ്പം

ഒരു പ്രത്യേകതരം അച്ചുപയോഗിച്ച് ഉണ്ടാക്കുന്ന ഒരു പലഹാരമാണ് **അച്ചപ്പം**. സുറിയാനി ക്രിസ്ത്യാനികളുടെ ഇടയിൽ ഇതിന് വ്യാപകമായ പ്രചാരമുണ്ട്. കല്യാണത്തിനും 'അടുക്കളകാണലി'നും ഉണ്ടാക്കുന്ന പലഹാരങ്ങളിൽ അച്ചപ്പത്തിന് പ്രത്യേക പ്രാധാന്യമുണ്ട്. ഈ പലഹാരം മധ്യപൌരസ്ത്യദേശത്തുനിന്നും വന്നുചേർന്നതാണെന്നു കരുതപ്പെടുന്നു. 

## പാകം ചെയ്യുന്ന വിധം
thumb|200px|അച്ചപ്പം ഉണ്ടാക്കുന്നതിന് ഉപയോഗിക്കുന്ന അച്ചിന്റെ രേഖാചിത്രം
ഇടങ്ങഴി അരിപ്പൊടിയും 2 നാഴി  മൈദായും 9  കോഴിമുട്ടയും നന്നായി അടിച്ചുപതപ്പിച്ചതിനുശേഷം തേങ്ങാപ്പാലുമായി യോജിപ്പിച്ച് കുഴമ്പുപാകമാക്കി അതിൽ അല്പം ജീരകവും എള്ളും വിതറി ഇളക്കണം. പഞ്ചസാര വേണമെങ്കിൽ ചേർക്കാം. തിളച്ച വെളിച്ചെണ്ണയിൽ മുക്കി ചൂടാക്കിയ അച്ച് മാവിൽ മുക്കാൽ ഭാഗം വരെ മുങ്ങത്തക്കവണ്ണം താഴ്ത്തി മാവുപിടിപ്പിച്ചശേഷം തിളച്ച വെളിച്ചെണ്ണയിൽ താഴ്ത്തിപിടിക്കണം. അല്പം കഴിയുമ്പോൾ അച്ചിൽ പിടിച്ചിരിക്കുന്ന മാവ് താനേ അച്ചിൽ നിന്നും വേർപെട്ട് വെളിച്ചെണ്ണയിൽ വീഴും. അത് പാകത്തിനു മൂക്കുമ്പോൾ കോരിയെടുത്തുവച്ച്  എണ്ണ വാർത്തു കളയുക. ജലാംശം കടക്കാത്ത പാത്രത്തിലാക്കി സൂക്ഷിച്ചാൽ ഇത് രണ്ടു മാസംവരെ കേടുകൂടാതെയിരിക്കും. പഞ്ചസാരയോ ശർക്കരയോ പാവു കാച്ചി, വിളയിച്ചും ഇത് ഉപയോഗിക്കാറുണ്ട്.

## ചിത്രസഞ്ചയം

File:Achappam_-_അച്ചപ്പം_01.JPG|അച്ചപ്പം
File:Achappam_-_അച്ചപ്പം_02.JPG|അച്ചപ്പം
ചിത്രം:Achappam single.jpg
ചിത്രം:Achappam1.jpg
File:Unniyappams kerala (2).jpg


## അവലംബം

വിഭാഗം:കേരളത്തിലെ ഭക്ഷ്യവിഭവങ്ങൾ
വിഭാഗം:എണ്ണപ്പലഹാരങ്ങൾ‎
മാടമ്പി (ചലച്ചിത്രം)

ബി.ഉണ്ണിക്കൃഷ്ണൻ സം‌വിധാനം ചെയ്ത് 2008ൽ പുറത്തിറങ്ങിയ മോഹൻലാൽ ചിത്രമാണ്‌ **മാടമ്പി**. പത്തനംതിട്ട ഇലവട്ടം ഗ്രാമത്തിലെ പലിശക്കാരനായ ഗോപാലകൃഷ്ണപിള്ളയുടെ ജീവിതാനുഭവങ്ങൾ കേരളത്തിലെ ഫ്യൂഡലിസത്തിന്റെ മേമ്പൊടിയോടെ അവതരിപ്പിച്ചിരിക്കുന്ന ചിത്രമാണിത്.
## പ്രമേയം
കലാഭ്രാന്ത് മൂത്ത് തറവാട് കടത്തിലാക്കിയ അച്ഛനെ വീട്ടിൽ വരുന്നതിൽനിന്ന് വിലക്കി കുടുംബഭാരം സ്വയം പേറിയ വ്യക്തിയാണ്‌ ഗോപാലകൃഷ്ണപിള്ള. അമ്മയെയും അനുജനെയും സം‌രക്ഷിക്കാനും ജീവിതത്തിലേക്ക് മടക്കിക്കൊണ്ടുവരുവാനും വേണ്ടി പണം പലിശയ്ക്ക് കൊടുക്കുകയാണ്‌ പിള്ള ചെയ്തത്. ബാങ്ക് പലിശ മാത്രം ഈടാക്കി പണം കടംകൊടുത്തിരുന്ന പിള്ള അതിവേഗം നാട്ടുകാരുടെ കണ്ണിലുണ്ണിയാവുകയും ഗ്രാമത്തിലെ ഏറ്റവും വലിയ ധനികൻ എന്ന പദവിയിലേക്ക് ഉയരുകയും ചെയ്തു. എന്നാൽ പിള്ളയുടെ ആഗ്രഹപ്രകാരം ഒരു തന്റേടിയായി വളരാൻ അനുജൻ രാമകൃഷ്ണപിള്ളയ്ക്ക് സാധിച്ചില്ല. പകരം പിള്ളയുടെ ശത്രുക്കളുടെ ഒരു ചട്ടുകമായി മാറുകയായിരുന്നു അവൻ. പിന്നീട് തന്റെ ബുദ്ധി ഉപയോഗിച്ച് അനുജനെ തന്റെ പാളയത്തിലെത്തിക്കാൻ ശ്രമിക്കുകയാണ്‌ പിള്ള.
## അഭിനേതാക്കൾ
*മോഹൻലാൽ - ഗോപാലകൃഷ്ണപിള്ള
*അജ്മൽ അമീർ - രാമകൃഷ്ണപിള്ള
*കാവ്യാ മാധവൻ - ജയലക്ഷ്മി
*സായി കുമാർ - അച്ഛൻ
*സിദ്ദീഖ് - ശ്രീധരൻ
*ജഗതി ശ്രീകുമാർ - അഡ്വ. മോഹൻ കുമാർ
*കെ.പി.എ.സി. ലളിത - അമ്മ
*ഇന്നസെന്റ് -
*കോഴിക്കോട് നാരായണൻ നായർ -
*സുരാജ് വെഞ്ഞാറമ്മൂട് - 
*ശ്രീരാമൻ -

## ഗാനങ്ങൾ

ഗിരീഷ് പുത്തഞ്ചേരി, അനിൽ പനച്ചൂരാൻ എന്നിവരുടെ വരികൾക്ക് എം. ജയചന്ദ്രൻ ഈണം പകർന്ന ആറ് ഗാനങ്ങളാണ് ഈ ചിത്രത്തിലുണ്ട്.

{| class="wikitable" border="1"
! Track !! Song !! Singer(s) !! Duration !! Other Notes
|-
|1|| അമ്മ മഴക്കാറിന് || കെ. ജെ. യേശുദാസ് || 4:03 || മികച്ച സംഗീതസംവിധായകനുള്ള സംസ്ഥാന അവാർഡ്, മികച്ച ഗായകനുള്ള ഫിലിംഫെയർ അവാർഡ് എന്നിവ ലഭിച്ച ഗാനം
|-
|2|| കല്ല്യാണക്കച്ചേരി || ശങ്കർ മഹാദേവൻ || 4:27 || മികച്ച ഗായകനുള്ള സംസ്ഥാന അവാർഡ് ലഭിച്ച ഗാനം
|-
|3|| എന്റെ ശാരികേ || സുദീപ് കുമാർ, രൂപ രേവതി || 4:30 
|-
|4|| ജീവിതം ഒരു || മോഹൻലാൽ || 1:07 || രചന: അനിൽ പനച്ചൂരാൻ
|-
|5|| അമ്മ മഴക്കാറിന് (സ്ത്രീ) || ശ്വേത മോഹൻ || 4:03 
|-
|6|| എന്റെ ശാരികേ (പുരുഷൻ) || സുദീപ് കുമാർ || 4:30

വർഗ്ഗം:2008-ൽ പുറത്തിറങ്ങിയ മലയാളചലച്ചിത്രങ്ങൾ
വർഗ്ഗം:ബി. ഉണ്ണികൃഷ്ണൻ സംവിധാനം ചെയ്ത ചലച്ചിത്രങ്ങൾ
വർഗ്ഗം:മോഹൻലാൽ അഭിനയിച്ച ചലച്ചിത്രങ്ങൾ
കർക്കടകക്കഞ്ഞി

ആരോഗ്യസം‌രക്ഷണത്തിനുവേണ്ടി കർക്കടകമാസത്തിൽ സേവിക്കുന്ന ഒരു ആയുർവേദ ഔഷധക്കൂട്ടാണ്‌ **കർക്കടകക്കഞ്ഞി**. ആയുർവേദ ചികിത്സയുടെ പ്രധാന വിഭാഗമാണ്‌.
## പ്രാധാന്യം
കർക്കടകമാസം മനുഷ്യശരീരത്തിന്റെ ആരോഗ്യക്ഷമതയ്ക്കും പ്രതിരോധശേഷിക്കും കാര്യമായ കുറവുണ്ടാകുമെന്നാണ്‌ ആയുർവേദമതം. കാലാവസ്ഥയിലുണ്ടാകുന്ന മാറ്റം മൂലം നമ്മുടെ ദഹനശേഷി വളരെ കുറവായിരിക്കും. ആയുർവേദത്തിൽ *മന്ദാഗ്നി*, *വിഷമാഗ്നി* എന്നിങ്ങനെ വിവരിച്ചിട്ടുള്ള ഈ അവസ്ഥയിൽ മനുഷ്യശരീരം പല രോഗങ്ങൾക്കും കീഴടങ്ങാനുള്ള സാധ്യത കൂടുതലാണ്‌. പ്രായം കൂടുംതോറും ഈ വിഷമതകളുടെ ശല്യം സഹിക്കവയ്യാതാകും. ഈ അവസ്ഥയിൽനിന്ന് രക്ഷപ്പെടാനുള്ള പരിഹാരമാർഗ്ഗമായാണ്‌ ആയുർവേദാചാര്യന്മാർ കർക്കടകക്കഞ്ഞി നിർദ്ദേശിച്ചിട്ടുള്ളത്. 

## ഔഷധക്കൂട്ട്
പ്രതിരോധശേഷി വർദ്ധിപ്പിക്കാനുള്ള ഔഷധക്കൂട്ട് ആണ്‌ കർക്കടകക്കഞ്ഞിയിൽ ഉൾപ്പെടുത്തിയിരിക്കുന്നത്. അവ താഴെ നൽകിയിരിക്കുന്നു.
# മല്ലി
# വിഴാലരി
# ചൃപുന്നയരി
# കുടകപ്പാലയരി
# കർകോകിലരി
# ജീരകം
# പെരുംജീരകം
# അയമോദകം
# ഉലുവ
# ആശാലി
# പുത്തരിച്ചുണ്ടവേര്‌
# വരട്ടുമഞ്ഞൾ
# കടുക്
# ചുക്ക്
# ശതകുപ്പ
# നറുനീണ്ടിക്കിഴങ്ങ്
# കരിംജീരകം
# ഏലം
# തക്കോലം
# കറയാമ്പൂ
# ജാതിക്ക

## സമയക്രമം
അതിരാവിലെ ഒഴിഞ്ഞ വയറ്റിലോ രാത്രി അത്താഴമായോ കർക്കടകക്കഞ്ഞി സേവിക്കാവുന്നതാണ്‌. സാധ്യമെങ്കിൽ രണ്ടുനേരവും കഴിക്കാം. ചുരുങ്ങിയത് ഏഴ് ദിവസമെങ്കിലും തുടർച്ചയായി കഴിക്കണം. ഏഴ് ദിവസങ്ങളുടെ ക്രമത്തിൽ 28 ദിവസം വരെ ഇതു തുടരാവുന്നതാണ്‌. 

## അവലംബം
* http://mymanorama.manoramaonline.com/advt/doctoronline/karkkidakom/post_reply_view.asp 

വിഭാഗം:ആയുർവേദൗഷധങ്ങൾ
അക്ഷയപാത്രം

മഹാഭാരതം ആരണ്യപർവത്തിലെ ഒരു കഥയനുസരിച്ച്, സൂര്യൻ പാണ്ഡവർക്ക് അവരുടെ വനവാസകാലത്തു സമ്മാനിച്ച പാത്രമാണു **അക്ഷയപാത്രം**. പാഞ്ചാലിയുടെ ഭക്ഷണം കഴിയുന്നതുവരെ ദിവസവും അവർ ആഗ്രഹിക്കുന്ന ഭക്ഷണസാധനങ്ങൾ അതിൽനിന്നും ലഭിച്ചിരുന്നു. ദ്രൗപദി ആഹാരം കഴിക്കുന്നതു വരെ ഭക്ഷണനേരങ്ങളിൽ ഈ പാത്രത്തിൽ നിന്ന് എത്ര പേർക്കു വേണമെങ്കിലും ഇഷ്ടപ്പെട്ട ഏത് ആഹാരവും ലഭിക്കും എന്നായിരുന്നു സൂര്യദേവന്റെ വരദാനം. ആഹാരം ക്ഷയിക്കാത്ത പാത്രം എന്ന അർഥത്തിൽ ആ പാത്രത്തിന് അക്ഷയപാത്രം എന്ന പേരും കിട്ടി. 

## ഐതിഹ്യം
കൗരവരോടു ചൂതിൽ തോറ്റ് വനവാസത്തിനു പുറപ്പെട്ട പാണ്ഡവരെ നിരവധി ബ്രാഹ്മണർ അനുഗമിച്ചു. അവർക്കു ഭക്ഷണം നല്കാൻ വഴികാണാതെ വിഷമിച്ച ധർമപുത്രർ‍ ‍ധൗമ്യമഹർഷിയുടെ ഉപദേശപ്രകാരം സൂര്യനെ തപസ്സു ചെയ്തു പ്രത്യക്ഷപ്പെടുത്തി. സൂര്യൻ 

 

എന്ന് ആശീർവദിച്ച് ധർമപുത്രർക്ക് പാത്രം ദാനം ചെയ്തു. 

ഈ ദിവ്യപാത്രലബ്ധിയിൽ പാണ്ഡവരോട് അസൂയാലുവായിത്തീർന്ന ദുര്യോധനൻ അവരെ ആപത്തിൽ ചാടിക്കാൻ വേണ്ടി, 'പാഞ്ചാലി ഭക്ഷണം കഴിഞ്ഞിരിക്കുമ്പോൾ ചെന്ന് ഭിക്ഷ ചോദിക്കണം' എന്ന നിർദ്ദേശത്തോടെ ദുർവാസാവിനെ അവരുടെ അടുക്കലേക്കു പറഞ്ഞയച്ചു. മഹർഷിയെയും ശിഷ്യൻമാരെയും സത്ക്കരിക്കാൻ നിർവാഹമില്ലാതായ പാഞ്ചാലി, രക്ഷയ്ക്കായി ശ്രീകൃഷ്ണനെ ധ്യാനിച്ചു. ശ്രീകൃഷ്ണൻ പ്രത്യക്ഷപ്പെട്ടതു തനിക്ക് വിശപ്പിന് എന്തെങ്കിലും വേണമെന്ന് ആവശ്യപ്പെട്ടുകൊണ്ടാണ്. പാഞ്ചാലി കൂടുതൽ വിഷമിച്ചു. ശ്രീകൃഷ്ണൻ അക്ഷയപാത്രം പരിശോധിച്ചതിൽ ഒരു ചീരയില കണ്ടുകിട്ടി. അതെടുത്ത് അദ്ദേഹം ഭക്ഷിച്ചു വിശപ്പടക്കി. അതോടെ, സ്നാനകർമത്തിനായി പോയിരുന്ന ദുർവാസസ്പ്രഭൃതികൾക്കു വയർനിറഞ്ഞു സംപൂർണ തൃപ്തി ലഭിച്ചു. ജ്ഞാനചക്ഷുസ്സുകൊണ്ടു യാഥാർഥ്യം ഗ്രഹിച്ച മഹർഷി പാണ്ഡവരെ അനുഗ്രഹിക്കയും കൗരവരെ ശപിക്കയും ചെയ്തു.
## അവലംബം

## പുറത്തേക്കുള്ള കണ്ണികൾ

വിഭാഗം: മഹാഭാരതം
അച്ചൻകോവിൽ

[thumb|right|250px|[അച്ചൻകോവിലാർ]]
കൊല്ലം ജില്ലയിൽ പുനലൂർ താലൂക്കിലുള്ള ഒരു ഗ്രാമമാണു **അച്ചൻകോവിൽ**. പുനലൂർ പട്ടണത്തിൽനിന്ന് അലിമുക്ക് ചെമ്പനരുവി വഴി  കിഴക്ക് സഹ്യപർവതനിരകളുടെ മധ്യത്തിൽ അച്ചൻകോവിൽ സ്ഥിതിചെയ്യുന്നു. ഇവിടുത്തെ പ്രസിദ്ധമായ ശാസ്താ ക്ഷേത്രം ഒരു ഹൈന്ദവതീർഥാടനകേന്ദ്രമാണ്. അച്ചൻകോവിൽ പ്രദേശത്തും പരിസരങ്ങളിലും റബർതോട്ടങ്ങളും കൂപ്പുകളും കാണാം. ഗ്രാമത്തിന്റെ നടുവിലൂടെ അച്ചൻകോവിലാർ എന്ന പുഴ ഒഴുകുന്നു. ക്ഷേത്രം വരെ വാഹന ഗതാഗതയോഗ്യമായ റോഡുണ്ട്.

മലമ്പണ്ടാരങ്ങൾ എന്നറിയപ്പെടുന്ന ഗിരിവർഗക്കാരുടെ കേന്ദ്രമായ അച്ചൻകോവിൽ, ആര്യങ്കാവ് പഞ്ചായത്തിലാണു. ഇവിടുത്തെ ഗിരിവർഗക്കാരുടെ അധിവാസത്തിന് ഗവൺമെന്റ് ഏതാനും ഗിരിവർഗ്ഗ ഉന്നതികൾ സ്ഥാപിച്ചിട്ടുണ്ട്.

## ക്ഷേത്രം

ഇവിടുത്തെ ശാസ്താക്ഷേത്രം കേരളത്തിന്റെ സുരക്ഷിതത്വത്തിനുവേണ്ടി പരശുരാമൻ സ്ഥാപിച്ചതാണെന്ന് ഐതിഹ്യങ്ങൾ ഘോഷിക്കുന്നു. എന്നാൽ ഒരു തീർഥാടനകേന്ദ്രമെന്നനിലയിൽ മലയാളികളെക്കാൾ തമിഴ്നാട്ടിലുള്ള ഭക്തൻമാരെയാണ് ഇവിടം കൂടുതൽ ആകർഷിച്ചുവരുന്നത്. ധനുമാസത്തിലെ മണ്ഡലപൂജയും മകരത്തിലെ *രേവതിപൂജ*യുമാണ് ഇവിടുത്തെ മുഖ്യ ഉത്സവങ്ങൾ. മണ്ഡലപൂജയിൽ തേരോട്ടവും രേവതിപൂജയിൽ പുഷ്പാഭിഷേകവും പ്രധാന ചടങ്ങുകളാണ്. വർണശബളമായ ആടയാഭരണങ്ങളണിഞ്ഞ് വാളും പരിചയും കൈയിലേന്തിയുളള ശാസ്താവിന്റെ വിഗ്രഹം ഭക്തൻമാർക്ക് വരാഭയപ്രദമായ ഒരു കാഴ്ചയാണ്. മൂന്നാം ഉത്സവദിവസം മുതൽ ചെറിയ തേരിന്റെ ആകൃതിയിൽ നിർമിച്ച ഒരു വാഹനത്തിൽ അയ്യപ്പവിഗ്രഹം വഹിച്ചുകൊണ്ടുള്ള എഴുന്നള്ളത്തു നടക്കുന്നു. ഇതിന് *മണികണ്ഠമുത്തയ്യസ്വാമിയുടെ എഴുന്നള്ളത്ത്* എന്നാണ് പറഞ്ഞുവരുന്നത്. ഒമ്പതാമുത്സവത്തിന് ചക്രങ്ങൾ ഘടിപ്പിച്ച വലിയ രഥത്തിലാണ് എഴുന്നള്ളത്ത്. ദക്ഷിണേന്ത്യയിലെ മറ്റൊരു ദേവാലയത്തിലും ഇവിടുത്തെ രേവതിപൂജയിലെന്നപോലെ ഇത്രയധികം പുഷ്പങ്ങൾ അഭിഷേകത്തിനുപയോഗിക്കാറില്ലെന്ന് പറയപ്പെടുന്നു.

ക്ഷേത്രമതിൽക്കെട്ടിനുളളിലും പരിസരങ്ങളിലും ധാരാളം ഉപദേവാലയങ്ങളുണ്ട്. അയ്യപ്പന്റെ പരിവാരങ്ങളെ പ്രതിഷ്ഠിച്ചിരിക്കുന്ന ചെറുമണ്ഡപങ്ങളും അമ്മൻകോവിലുകളും ഇവയിലുൾപ്പെടുന്നു. കറുപ്പസ്വാമി, കറുപ്പായിഅമ്മ, ചേപ്പാറമുണ്ടൻ, ചേപ്പാണിമാടൻ, കാളമാടൻ, കൊച്ചിട്ടാണൻ (കൊച്ചിട്ടിനാരായണൻ), ശിങ്കിലിഭൂതത്താൻ തുടങ്ങിയ പേരുകളിൽ അറിയപ്പെടുന്ന മൂർത്തികളുടേതാണ് ഈ പ്രതിഷ്ഠകൾ. ചതുർബാഹുവായ വിഷ്ണുവിന്റെയും ചില ഭഗവതികളുടെയും പ്രതിഷ്ഠകളും ഇക്കൂട്ടത്തിലുണ്ട്.

പാമ്പുകടിയേറ്റവർക്ക് ഈ ക്ഷേത്രത്തിൽ ചികിൽസ നൽകാറുണ്ട്. ക്ഷേത്രത്തിലെ തീർത്ഥം ആണ് മരുന്നായി ഉപയോഗിക്കുന്നത്.

## പുറംകണ്ണികൾ

* Achankovil Map — Satellite Images of Achankovil
* Achankovil Ayyappa Temple ... 
* AchanKovil 
 

## വീഡിയോ

*  'S"CURVE ON ACHANKOVIL ROAD
* TRIP TO ACHAN KOVIL

## ഇതും വായിക്കുക
അച്ചൻകോവിൽ ശാസ്താക്ഷേത്രം
## സാദൃശ്യമുള്ള സ്ഥലനാമങ്ങൾ
* അച്ചൻകോയിക്കൽ
* അച്ചൻകവല
* അച്ചനമ്പലം

## അവലംബം

വിഭാഗം:കൊല്ലം ജില്ലയിലെ ഗ്രാമങ്ങൾ
വി. അച്യുതമേനോൻ

തിരുവിതാംകൂറിലെ സ്വാതന്ത്ര്യസമരചരിത്രത്തിലെ ആദ്യകാലനേതാക്കളിലൊരാളാണു **‍വി. അച്യുതമേനോൻ**. ഇന്ത്യൻ നാഷണൽ കോൺഗ്രസ്സിന്റെ ഒരു ശാഖ തിരുവിതാംകൂറിലുണ്ടായത് ഇദ്ദേഹത്തിന്റെ ശ്രമഫലമായിട്ടാണ്. തിരുവനന്തപുരത്ത് വക്കീലായി ജീവിതം ആരംഭിച്ചു. കൊട്ടാരം ഡോക്ടറായിരുന്ന നാരായണപിള്ളയുടെ ഭാഗിനേയി ഗൗരിയമ്മയെ 1910-ൽ മേനോൻ വിവാഹം ചെയ്തു. തന്റെ ഏക പുത്രന്റെ ആദ്യജൻമനാളിൽ ഇദ്ദേഹം എല്ലാ സമുദായത്തിലുമുള്ള സുഹൃത്തുക്കളെയും ക്ഷണിച്ചുവരുത്തി സദ്യകൊടുത്തു. അന്ന് അത് ഒരു സാമൂഹികവിപ്ളവം ആയിരുന്നു.

അഭിഭാഷകവൃത്തിയിലിരിക്കവെയാണ് മേനോൻ കോൺഗ്രസ് പ്രവർത്തനത്തിനിറങ്ങിയത്. പ്രസിദ്ധമായ വൈക്കം സത്യാഗ്രഹ(1924)കാലത്ത് അവിടെനിന്നെത്തിയ സവർണഹിന്ദുജാഥയെ സ്വീകരിക്കാൻ തിരുവനന്തപുരത്ത് കൂടിയ സമ്മേളനത്തിന്റെ അധ്യക്ഷനും സർ. എം. വിശ്വേശ്വരയ്യയുടെ നേതൃത്വത്തിൽ തിരുവനന്തപുരത്തു നടന്ന നാട്ടുരാജ്യപ്രജാസമ്മേളനത്തിന്റെ പ്രധാന പ്രവർത്തകനും ഇദ്ദേഹമായിരുന്നു. 1920-ലെ നിയമസഭാ പരിഷ്കാരത്തിൽ പ്രതിഷേധിച്ച് ഭാരതകേസരി ആഫീസിൽ ചങ്ങനാശ്ശേരി പരമേശ്വരൻപിള്ളയുടെ അധ്യക്ഷതയിൽ ചേർന്ന സമ്മേളനത്തിലും മേനോൻ ഒരു പ്രധാന പങ്കുവഹിച്ചു. 1924-ലെ പത്രനിയമത്തിനെതിരായ പൊതുജനരോഷം പ്രകടിപ്പിക്കാൻ സാഹിത്യപഞ്ചാനനൻ പി.കെ. നാരായണപിള്ളയുടെ അധ്യക്ഷതയിൽ തമ്പാനൂരിൽ ചേർന്ന മഹാസമ്മേളനത്തിന്റെ സംഘാടകനും അച്യുതമേനോനായിരുന്നു. തിലകസ്വരാജ്യനിധിക്ക് പണം പിരിക്കുന്നതിലും ഇദ്ദേഹം മുൻകൈയെടുത്തു. പട്ടം താണുപിള്ളയ്ക്കെതിരായി നിയമസഭയിലേക്ക് തിരുവനന്തപുരത്തുനിന്ന് അന്നാചാണ്ടി മത്സരിച്ചപ്പോൾ മേനോൻ അവർക്ക് അനുകൂലമായ നിലപാടാണ് എടുത്തത്. 1962 ജൂലൈ 31-ന് അച്യുതമേനോൻ അന്തരിച്ചു.

വിഭാഗം:ജീവചരിത്രം

വർഗ്ഗം:ഇന്ത്യൻ സ്വാതന്ത്ര്യസമരസേനാനികൾ
മൊണാക്കോ

**മൊണാക്കോ***([[Monégasque language|Monégasque]]: Principatu de Múnegu; [[Occitan language|Occitan]]: Principat de Mónegue; [[French language|French]]: Principauté de Monaco)* പടിഞ്ഞാറൻ യൂറോപ്പിലെ ഒരു ചെറിയ രാജ്യമാണ്. ഫ്രാൻസും  മെഡിറ്ററേനിയനും ആണ് അതിരുകൾ. ഭരണഘടനയിൽ അതിഷ്ഠിതമായ ഏകാധിപത്യമാണ് നിലവിലുള്ളത്. ആൽബർട്ട് രണ്ടാമൻ രാജകുമാരനാണ് ഭരണാധികാരി. സ്വതന്ത്രരാജ്യമാണെങ്കിലും പ്രതിരോധച്ചുമതല ഫ്രാൻസിനാണ്.

ലോകത്തിലെ ഏറ്റവും ചെറിയ രണ്ടാമത്തെ രാജ്യമാണ് ഇത്. കടൽത്തീരം ഉള്ള രാജ്യങ്ങളിൽ ഏറ്റവും കുറച്ച്  കടൽത്തീരം ഉള്ളത് മൊണാക്കോയ്ക്കാണ്. ആകെ 3 കി.മീ. ആണ് മൊണാക്കോയുടെ കടൽത്തീരം.

## അവലംബം


വർഗ്ഗം:യൂറോപ്യൻ രാജ്യങ്ങൾ
വർഗ്ഗം:മൊണാക്കോ
വർഗ്ഗം:പട്ടാളമില്ലാത്ത രാജ്യങ്ങൾ
വർഗ്ഗം:ഒരു അയൽരാജ്യം മാത്രമുള്ള രാജ്യങ്ങൾ
വർഗ്ഗം:ഐക്യരാഷ്ട്രസഭയിൽ അംഗത്വമുള്ള രാജ്യങ്ങൾ
വർഗ്ഗം:ഫ്രഞ്ച് ഭാഷ സംസാരിക്കപ്പെടുന്ന രാജ്യങ്ങൾ നാണയം -യൂറോ
ഐസ്‌ലാന്റ്

**ഐസ്‌ലാന്റ്** (ഔദ്യോഗിക നാമം) (; ) വടക്കൻ യൂറോപ്പിലെ അറ്റ്‌ലാന്റിക് സമുദ്രത്തിലെ ഒരു ദ്വീപ് രാജ്യമാണ്. റെയിക്‌ ജാവിക് ആണ്‌ തലസ്ഥാനം. സജീവ  അഗ്നിപർവ്വതങ്ങളുള്ള ഒരു രാജ്യമാണിത്. 

[thumb|The eruption of [Eyjafjallajökull]]

## ഭൂമിശാസ്ത്രം
അറ്റ്‌ലാന്റിക് സമുദ്രത്തിൽ ആർ‌ട്ടിക്ക് വൃത്തത്തിന്‌ തൊട്ടു തെക്കായാണ്‌ **ഐസ്‌ലാന്റ്** സ്ഥിതിചെയ്യുന്നത്. ഈ രാജ്യത്തിന്റെ ഭാഗമായ ഗ്രിംസി എന്ന ചെറു ദ്വീപിലൂടെയാണ്‌ ആർ‌ട്ടിക്ക് വൃത്തം കടന്നുപോകുന്നത്. 287 കിലോമീറ്റർ അകലെയുള്ള  ഗ്രീൻലാന്റാണ്‌ ഐസ്‌ലാന്റിന്റെ ഏറ്റവുമടുത്ത ഭൂപ്രദേശം, നോർവെ 970 കിലോമീറ്റർ അകലെയാണ്‌. യൂറോപ്പിലെ ഏറ്റവും വലിയ രണ്ടാമത്തെ ദ്വീപാണിത്.
## ചരിത്രം
യൂറോപ്പിലാകെ ഭീതി വിതച്ച് പാഞ്ഞ് നടന്ന നോർവീജിയൻ വൈക്കിങ്ങുകൾ എ.ഡി. 870-ൽ ഐസ്‌ലാന്റിലെത്തി. ഇൻഗോൽഫർ ആർനസണിന്റെ നേതൃത്വത്തിലായിരുന്നു കുടിയേറ്റം. അടുത്ത 60 വർഷം കൊണ്ട് കാൽ ലക്ഷത്തോളം നോർവെക്കാർ ഐസ്‌ലാന്റിൽ പാർപ്പുറപ്പിച്ചു. 930 ൽ ഇവർ ആൽതിങ് എന്ന പേരിൽ ലോകത്തെ ആദ്യത്തെ പാർലമെന്റ് സ്ഥാപിച്ചു. ആദ്യകാല കുടിയേറ്റ നേതാക്കന്മാരിൽ പ്രമുഖനാണ് എറിക് ദ റെഡ്. ഇദ്ദേഹത്തിന്റെ സംഘം പിന്നീട് ഗ്രീൻലാന്റിലേയ്ക്ക് കുടിയേറി.
12,13 നൂറ്റാണ്ടുകൾ ഐസ്‌ലാന്റിന്റെ സാഹിത്യമേഖലയുടെ സുവർണയുഗമായിരുന്നു. ഇക്കാലത്താണ് സ്നോറി സ്റ്റാൾസൺ(Snorri Sturlson) ഐസ്‌ലാന്റിന്റെ ഇതിഹാസ കാവ്യങ്ങൾ എഴുതിയത്. പ്രോസ് എഡ്ഡ(Prose Edda),  ഹൈംസ്‌ക്രിങ്‌ഗ്ല (Heimskringle) എന്നിവയാണവ. പതിമൂന്നാം നൂറ്റാണ്ടിൽ ആഭ്യന്തര കലാപം പൊട്ടിപ്പുറപ്പെട്ടു. കലാപം അടിച്ചമർത്താൻ പാടുപെട്ട അൽതിങ് നോർവീജിയൻ രാജാവിനെ ഐസ്‌ലാന്റിലേയും ഭരണാധികാരിയാക്കി. 1380-ൽ നോർവെ ഡെന്മാർക്കിനു കീഴിലായപ്പോൾ ഐസ്‌ലാന്റിനും അതേ വിധിയായി.
### ഉരഗങ്ങളില്ലാത്ത നാട്
മനുഷ്യർ ആദ്യമായി ഐസ്‌ലാന്റിൽ പാർപ്പുറപ്പിച്ച സമയത്ത് ഇവിടെയുണ്ടായിരുന്ന ഒരേയൊരു കരസസ്തനി ആർട്ടിക് കുറുനരിയായിരുന്നു. ഹിമയുഗത്തിന്റെ അവസാനകാലത്ത് ഊറഞ്ഞുകിടന്നിരുന്ന കടൽ താണ്ടിയാണത്രേ കുറുനരികൾ ഇവിടെയെത്തിയത്. ഇന്നും ജന്തുവൈവിധ്യം നന്നേ കുറവാണ്. കീടങ്ങളും പ്രാണികളും മാത്രമാണ് അപവാദം. സ്വദേശീയർ എന്നു പറയാൻ ഉരഗവർഗത്തിലോ ഉഭയജീവിവർഗത്തിലോപെട്ട ഒറ്റ ജന്തുവും ഐസ്‌ലാന്റിലില്ല. ഒരു ശതമാനം മാത്രമുള്ള വനത്തിലും ജൈവവൈവിധ്യം നന്നേ കുറവാണ്.  
thumb|ഐസ്‌ലാന്റിന്റെ ഭൂപടം

## അവലംബം
ടൈഗ്രിസ്

മദ്ധ്യപൗരസ്ത്യദേശത്തിലെ ഒരു നദിയാണ് **ടൈഗ്രിസ്**. ഈ നദിയും യൂഫ്രട്ടീസും ചേർന്നാണ് മെസപ്പൊട്ടോമിയയുടെ അതിർത്തി രൂപവത്കരിക്കുന്നത്. തുർക്കിയിലെ ടൗറുസ് മലനിരകളാണ് ടൈഗ്രിസിന്റെ ഉദ്ഭവസ്ഥാനം. തുർക്കി, ഇറാക്ക്, സിറിയ, ഇറാൻ എന്നീ രാജ്യങ്ങളിലൂടെ ഈ ഒഴുകുന്നു. 1,900 കിലോമീറ്ററാണ് ഇതിന്റെ ആകെ നീളം. ഒടുവിൽ യൂഫ്രട്ടീസ് നദിയുമായി ചേർന്ന് ഷാറ്റ്-അൽ-അറബ് എന്ന നദി രൂപവത്കരിക്കുന്നു. ഈ നദി പേർഷ്യൻ‍ ഉൾക്കടലിൽ പതിക്കുന്നു.

വർഗ്ഗം:തുർക്കിയിലെ നദികൾ
വർഗ്ഗം:ഏഷ്യയിലെ നദികൾ
വർഗ്ഗം:ഇറാക്കിലെ നദികൾ
മൊണ്ടിനെഗ്രോ

**മൊണ്ടിനെഗ്രോ** (Montenegrin/Serbian: Црна Гора, *Crna Gora* (, ), Albanian: *Mali i Zi* ())തെക്ക് കിഴക്കൻ യൂറോപ്പിലെ ഒരു രാജ്യമാണ്.2006 ജൂൺ 6-ന്‌  സെർബിയയിൽ നിന്നും സ്വതന്ത്രമായതിനുശേഷം ഈ രാജ്യം  ഐക്യരാഷ്ട്രസഭയിലെ 192-ആമത്തെ അംഗരാജ്യമായി.  

## അവലംബം


വർഗ്ഗം:മൊണ്ടിനെഗ്രോ
വർഗ്ഗം:സ്ലാവിക് രാജ്യങ്ങൾ
വർഗ്ഗം:യൂറോപ്യൻ രാജ്യങ്ങൾ
വർഗ്ഗം:ഐക്യരാഷ്ട്രസഭയിൽ അംഗത്വമുള്ള രാജ്യങ്ങൾ
വർഗ്ഗം:അൽബേനിയൻ ഭാഷ സംസാരിക്കപ്പെടുന്ന രാജ്യങ്ങൾ
സുന്ദരി ആമ്പൽ

ആമ്പലുകളിലെ ഒരു വിഭാഗമാണ്‌ **സുന്ദരി ആമ്പൽ **(Red water lily). ചുവന്ന ആമ്പൽ, ചുവന്ന പൂത്താലി എന്നീ പേരുകളിലും അറിയപ്പെടുന്നു. വെള്ള ആമ്പലിനെ (Nymphaea pubescens) അപേക്ഷിച്ച് എണ്ണത്തിൽ കുറവാണ്. മനോഹരമായ ചുവന്ന പൂക്കൾ വെയിലുറക്കുന്നതോടുകൂടി വാടിത്തുടങ്ങുന്നു. പൂക്കൾക്ക് എട്ടു മുതൽ ഇരുപത്തിമൂന്നു സെൻറീ മീറ്റർ വരെ വ്യാസമുണ്ടാകും. ഉദ്യാനസസ്യമായി നട്ടുവളർത്തുവാൻ പ്രിയമുള്ള ചെടിയാണിത്. ഒരുപരിധിവരെ ഉപ്പിന്റെ അംശമുള്ള കായലുകളിലും തടാകങ്ങളിലും വളരും. തണ്ണീർത്തടങ്ങൾ മലിനമാകുന്നതും മണ്ണിട്ടു നികത്തുന്നതുമാണ് പ്രധാന ഭീഷണി.

## ചിത്രശാല

പ്രമാണം:Lotus11.jpg
Image:Lotus12.jpg
File:Hoa_Súng.jpg


## അവലംബം

## കൂടുതൽ അറിവിന്
* http://www.backyardgardener.com/plantname/pda_9364-2.html 
* http://zipcodezoo.com/Plants/N/Nymphaea_omarana/default.asp

വർഗ്ഗം:ജലസസ്യങ്ങൾ
വർഗ്ഗം:അലങ്കാരസസ്യങ്ങൾ
വർഗ്ഗം:പുഷ്പങ്ങൾ
വർഗ്ഗം:കേരളത്തിലെ സസ്യജാലം
കോംഗോ നദി

ലോകത്തിലെ ഏറ്റവും ആഴമേറിയ നദിയാണ് കോംഗോ നദി.

പടിഞ്ഞാറൻ മദ്ധ്യ ആഫ്രിക്കയിലെ ഏറ്റവും വലിയ നദിയാണ് **കോംഗോ നദി**( **Congo River** , , ),. **സയർ നദി** എന്നും അറിയപ്പെടുന്നു. 4,700 കിലോമീറ്റർ (2,922 മൈൽ) നീളമുള്ള കോംഗോ നൈലിന് പിന്നിലായി ആഫ്രിക്കയിലെ ഏറ്റവും നീളമേറിയ രണ്ടാമത്തെ നദിയാണ്. ആകെ ജലപ്രവാഹത്തിന്റെ കാര്യത്തിലും നദീതടത്തിന്റെ വിസ്തീർണത്തിന്റെ കാര്യത്തിലും തെക്കേ അമേരിക്കയിലെ ആമസോണിന് പിന്നിലായി രണ്ടാം സ്ഥാനത്താണ് കോംഗോ. നദീ മുഖത്ത് നിലനിന്നിരുന്ന പുരാതന കോംഗോ സാമ്രാജ്യത്തിൽ നിന്നാണ് നദിക്ക് ഈ പേര് ലഭിച്ചത്. ഇതിന്റെ തീരത്ത് സ്ഥിതിചെയ്യുന്ന ഡെമോക്രാറ്റിക് റിപ്പബ്ലിക് ഓഫ് ദ കോംഗോ,  റിപ്പബ്ലിക്ക് ഓഫ് ദ കോംഗോ എന്നീ രണ്ട് രാജ്യങ്ങളുടേയും പേരിന്റെ ഉൽപത്തി കോംഗോ നദിയിൽ നിന്നാണ്.ഭൂമദ്ധ്യരേഖയെ രണ്ട് പ്രാവശ്യം മുറിച്ചുകടക്കുന്ന ഒരേയൊരു പ്രമുഖനദിയാണ് കോംഗോ. കോംഗോ നദീതടപ്രദേശത്തിന്റെ വിസ്തൃതിയായ , ആഫ്രിക്കയുടെ വിസ്തീർണ്ണത്തിന്റെ 13% വരും.
## പേരിനു പിന്നിൽ
ഈ നദിയുടെ തെക്ക് ഭാഗത്തായി നിലനിന്നിരുന്ന പുരാതനമായ കോംഗോ സാമ്രാജ്യത്തിന്റെ പേരിൽ നിന്നാണ് നദിക്ക് ഈ പേര് ലഭിച്ചത്. സാമ്രാജ്യത്തിന്റെ പേരാകട്ടെ പതിനേഴാം നൂറ്റാണ്ടിൽ *എസികോംഗോ* എന്ന് വിളിക്കപ്പെട്ടിരുന്ന തദ്ദേശവാസികളായ ബാണ്ടു വംശജരുടെ പേരിൽനിന്നും ഉരുത്തിരിഞ്ഞതാണ്.  അബ്രഹാം ഓർടേലിയസ് 1564-ൽ നിർമ്മിച്ച ലോക ഭൂപടത്തിൽ കോംഗോ നദീ മുഖത്ത് നിലനിന്നിരുന്ന നഗരത്തെ മാനികോംഗൊ എന്നാണ് സൂചിപ്പിച്ചത്.

## നദീതടം
thumb|left|കോംഗോ നദിയുടെ നദീതടപ്രദേശം

കോംഗോ നദീതടം  വ്യാപിച്ചുകിടക്കുന്നു, ഇന്ത്യയുടെ വിസ്തൃതിയേക്കാൾ കൂടുതലാണിത്.  പതനസ്ഥാനത്ത് അറ്റ്ലാന്റിക് സമുദ്രത്തിലേക്ക് പുറന്തള്ളുന്ന ജലത്തിന്റെ അളവ് ,  വരേയാണ്, ശരാശരി അളവ്.

## അവലംബം

വർഗ്ഗം:റിപ്പബ്ലിക്ക് ഓഫ് കോംഗോയിലെ നദികൾ
വർഗ്ഗം:ഡെമോക്രാറ്റിക് റിപ്പബ്ലിക് ഓഫ് കോംഗോയിലെ നദികൾ
വർഗ്ഗം:അംഗോളയിലെ നദികൾ
വർഗ്ഗം:ആഫ്രിക്കയിലെ നദികൾ
വർഗ്ഗം:അതിർത്തി നദികൾ
സ്ഫിങ്സ്

[225px|thumb|right|The [Great Sphinx of Giza, with the Pyramid of Khafre in the background]]
ഈജിപ്തിലേയും ഗ്രീക്കിലേയും പുരാവൃത്തങ്ങളിലുള്ള ഒരു സാങ്കല്പികരൂപമാണ് **സ്ഫിങ്സ്**.
പണ്ട് ചരിത്രപുസ്തകത്തിൽ കണ്ടു പരിചയിച്ച മുഖം. ഒറ്റക്കലിൽ തീർത്ത മനുഷ്യമുഖവും സിംഹത്തിന്റെ ഉടലുമുള്ള ഈ രൂപത്തിന് സ്ഫിങ്സ്[English:***Sphinx***] എന്നപേരു കിട്ടിയത് ഗ്രീക്കിൽ നിന്നാണ്. ഇതിന്റെ പുരാതന ഈജിപ്ഷ്യൻ  പേര് ആർക്കുമറിയില്ല. ഇത് ഈജിപഷ്യൻ നദീതട സംസ്കാരത്തിന്റെ ഒരു പ്രധാന സവിശേഷതയാണ്. 'ഖുഫു'വിന്റേയും അദ്ദേഹത്തിന്റേ പിൻഗാമിയായ 'കഫ്ര'യുടേയും പിന്നീട് വന്ന 'മെൻകറ'യുടേയും പിരമിഡുകളും. അവരുടെയൊക്കെ രാഞിമാരുടെ കൊച്ചു പിരമിഡുകളും.പിന്നെ രാജാവിനു മരണാന്തരം ഭരണം നടത്താൻ പരലോകത്തേയ്ക്ക് കൂടെകൊണ്ടുപോയേക്കാം എന്നു തോന്നിക്കുന്ന പണ്ഡിതന്മാരുടേയും പരിചാരകരുടേയും കല്ലറകളൂം. മ്യതദേഹത്തിനെ മമ്മിയാക്കുന്നതിന്റെ വിവിധ ഘട്ടങ്ങൾക്കായി തീർത്ത പല മണ്ഡപങ്ങളും മറ്റുമടങ്ങിയ ക്ഷേത്രസമുച്ചയത്തിന്റെ ഒരു അറ്റത്ത് കഫ്രയുടെ പിരമിഡിനു നേരെയായി മൂക്കുപോയെങ്കിലും മുഖമുയർത്തി സ്ഫിങ്സ് നിൽക്കുന്നു. ഈജിപ്ത് ഗവണ്മെന്റിന്റെ മേൽനോട്ടത്തിൽ ഈജിപ്റ്റോളജിസ്റ്റികളും മറ്റു വിദഗ്ദ്ധരുമടങ്ങിയ ഒരു ക്ഷേത്ര പുനരുദ്ധാരണ കമ്മിറ്റി അനവരതം ഇതിന്റെ സംരക്ഷണത്തിനായി പ്രവർത്തിക്കുന്നു.

## രൂപം
200px|right|thumb|സ്പിങ്സ്, ശിരസിനടുത്തു നിന്നുള്ള പാർശ്വവീക്ഷണം
സിംഹത്തിന്റെ ഉടലും മനുഷ്യന്റെ തലയുമാണിതിന്. ചിലവയ്ക്ക് കഴുകന്റെ രൂപവുമുണ്ട്. പാമ്പിന്റെ വാലുമുണ്ടാകും. രാജാവിന്റേയോ രാജ്ഞിയുടേയോ ബഹുമാനർത്ഥം ആണ് ഇവ നിർമ്മിയ്ക്കുന്നത്. ആയതിനാൽ തന്നെ സ്ഫിങ്സിന്റെ മുഖത്തിന് ഇവരുടെ ഛായയായിരിയ്ക്കും.

എന്നാൽ കാലക്രമേണ ഈ രൂപങ്ങൾ രാജാവിന്റെ ശക്തിയുടേയും പ്രൗഢിയുടേയും പ്രതീകങ്ങളായി മാറി. ഗിസയിലെ മരുഭൂമിയിലാണ് ഏറ്റവും വലിയ സ്ഫിങ്സ് ഉള്ളത്. ഗ്രേറ്റ് സ്ഫിങ്സ് എന്നറിയപ്പെടുന്ന ഇതിന് 73മീ നീളവും 20മീ ഉയരവുമുണ്ട്. ഏതാണ്ട് 4500 വർഷങ്ങൾക്ക് മുൻപാണ് ഇത് നിർമ്മിച്ചതെന്ന് കരുതുന്നു.

വർഗ്ഗം:ചരിത്രസ്മാരകങ്ങൾ
വർഗ്ഗം:ഗ്രീക്ക് ഇതിഹാസ കഥാപാത്രങ്ങൾ
സൂയസ് കനാൽ

ഈജിപ്റ്റിലെ ഒരു വൻ മനുഷ്യ നിർമിത കനാലാണ് **സൂയസ് കനാൽ**. സീനായ് ഉപദ്വീപിന് പടിഞ്ഞാറ് ഭാഗത്തായാണ് ഇത് സ്ഥിതി ചെയ്യുന്നത്. ഇത് മെഡിറ്ററേനിയൻ കടലിലെ പോർട്ട് സൈദിനെയും ചെങ്കടലിലെ സൂയസിനേയും തമ്മിൽ ബന്ധിപ്പിക്കുന്നു. ഇതിന്റെ നീളം 163 കിലോമീറ്ററും (101 മൈൽ) ഏറ്റവും കുറഞ്ഞ വീതി 60 മീറ്ററുമാണ് (197 അടി).

ആഫ്രിക്കയെ ചുറ്റിവരാതെതന്നെ യൂറോപ്പും ഏഷ്യയും തമ്മിൽ ദ്വിദിശയിലുള്ള ജലഗതാഗതം സൂയസ് കനാൽ സാധ്യമാക്കുന്നു. 1869-ൽ കനാൽ പ്രവർത്തനമാരംഭിക്കുന്നതിന് മുമ്പ് മെഡിറ്ററേനിയൻ കടലിനും ചെങ്കടലിനും ഇടയിൽ ചരക്കുകൾ കരമാർഗ്ഗമാണ് കടത്തിയിരുന്നത്. ബ്രിട്ടീഷ് നിയന്ത്രണത്തിലായിരുന്ന സൂയസ് കനാൽ ഈജിപ്ത് പ്രസിഡന്റായിരുന്ന ജമാൽ അബ്ദുന്നാസിറിന്റെ കാലത്ത് ദേശസാൽകരിക്കപ്പെട്ടു.
## അവലംബം

വർഗ്ഗം:കനാലുകൾ
അന്തിക്കാട്

Muttichoor

തൃശൂർ ജില്ലയിലെ ഒരു ഗ്രാമം ആണ് **അന്തിക്കാട്**. തൃശൂർ താലൂക്കിലെ തെക്കുപടിഞ്ഞാറേ കോണിലാണ് അന്തിക്കാട് സ്ഥിതിചെയ്യുന്നത്. 10° 27' വ., 76° 80' കി. വടക്ക് മണലൂർ, എറവ്, വെളുത്തൂർ എന്നിവയും കിഴക്ക് പുള്ളും തെക്കുചാഴൂർ, കിഴക്കുമുറി എന്നിവയും പടിഞ്ഞാറ് വടക്കുമ്മുറി, പടിയം എന്നിവയുമാണ് അന്തിക്കാടിനു ചുറ്റുമുള്ള ഗ്രാമങ്ങൾ. നല്ലൊരു കള്ളുചെത്തുവ്യവസായകേന്ദ്രം കൂടിയാണ് അന്തിക്കാട്. വിസ്തീർണം 7.5 ച.കി.മീ. മലയാള ചലച്ചിത്ര സംവിധായകൻ സത്യൻ അന്തിക്കാട് ഈ നാട്ടുകാരനാണ്.യുവ സംവിധാനായ ഷൈജു അന്തിക്കാട്   എന്നിവരും ഈ നാട്ടുകാർ തന്നെ .

## ഭൂമിശാസ്ത്രം
വില്ലേജിന്റെ കിഴക്കും വടക്കും ഭാഗങ്ങൾ പൊതുവേ ആൾപ്പാർപ്പില്ലാത്തതാണ്. മനകൊടി കായൽ നികത്തിയെടുത്ത 'കോൾകൃഷി'പ്പാടങ്ങൾ ഇവിടെ വ്യാപിച്ചു കിടക്കുന്നു. സമുദ്രനിരപ്പിലും താണുകിടക്കുന്ന ഈ പ്രദേശം ആണ്ടിൽ ഏഴെട്ടുമാസത്തോളവും വെള്ളത്തിനടിയിലാണ് ; വേനൽക്കാലത്തു വെള്ളം വറ്റിച്ചു നെൽകൃഷി ചെയ്യുന്നു. അന്തിക്കാടിന്റെ പടിഞ്ഞാറെ പകുതി നിരപ്പായ കൃഷിസ്ഥലങ്ങളാണ്. തെങ്ങിൻതോപ്പുകളും ഇരുപ്പൂനിലങ്ങളും കൊണ്ടു നിറഞ്ഞ ഇവിടെ ജനങ്ങൾ തിങ്ങിപ്പാർക്കുന്നു.

## സാംസ്കാരികം
കള്ളുചെത്തും കോൾകൃഷിയുമാണ് ഇവിടത്തെ പ്രധാന തൊഴിൽ. ജനങ്ങളിൽ ഭൂരിഭാഗവും ഹിന്ദുക്കൾ ആണ്; ബാക്കിയുള്ളവർ ക്രിസ്ത്യാനികൾ, മുസ്ളിങ്ങൾ തുടങ്ങിയവരും.
തൃശൂർ-കാഞ്ഞാണി-പെരിങ്ങോട്ടുക്കര-തൃപ്രയാർ റോഡാണ് പ്രധാന ഗതാഗതമാർഗം. അന്തിക്കാട് പഞ്ചായത്തിനെ എൻ‌.എച്ച് 17 മായി ബന്ധിപ്പിച്ചുകൊണ്ട് മുറ്റിച്ചൂർ‌ പാലം‌ 2011 ഇൽ‌ തുറന്നു. പോലീസ് സ്റ്റേഷൻ, സബ്-രജിസ്ട്രാർ ആഫീസ്, വില്ലേജ് ആഫീസ്, പഞ്ചായത്ത് ആഫീസ് തുടങ്ങിയ ഗവൺമെന്റ് സ്ഥാപനങ്ങളും മറ്റു സ്ഥാപനങ്ങളും ഇവിടെ പ്രവർത്തിച്ചുവരുന്നു. അന്തിക്കാട് ബ്ളോക്കിന്റെ ആസ്ഥാനം വില്ലേജിനു പുറത്താണ്. ഇവിടെ ധാരാളം ക്ഷേത്രങ്ങളും പള്ളികളുമുണ്ട്.

## ആരാധനാലയങ്ങൾ
*മാങ്ങാട്ടുക്കര ശ്രീരാമസ്വാമി ക്ഷേത്രം
*പഴങ്ങാപ്പറമ്പ് ശ്രീകൃഷ്ണസ്വാമി ക്ഷേത്രം
*അന്തിക്കാട് മൂകാംബിക ക്ഷേത്രം
*വളളൂർ ആലുംതാഴം ശ്രീ മഹാവാരാഹി ദേവി ക്ഷേത്രം
*പുത്തൻപിള്ളിക്കാവ്  ഭഗവതി ക്ഷേത്രം   
*അന്തിക്കാട് സെന്റ് ആന്റണീസ് പള്ളി
*അന്തിക്കാട് ജുമാമസ്ജിദ്
*പള്ളത്ത് ശ്രീ മുത്തപ്പൻ ക്ഷേത്രം(കെ കെ മേനോൻ ഷെഡ് )
*പുത്തൻപീടിക സെന്റ് ആന്റണീസ് പള്ളി
*മുറ്റിച്ചൂർ കല്ലാറ്റുപുഴ ശിവക്ഷേത്രം
*മുറ്റിച്ചൂർ അയ്യപ്പൻ കാവ് ക്ഷേത്രം
*മുറ്റിച്ചൂർ ജുമാമസ്ജിദ്
*മുറ്റിച്ചൂർ ശൈഖുനാ ഇ കെ അഹ്‌മദ്‌ ഹാജി മുസ്‌ലിയാർ മഖ്‌ബറ
*മസ്ജിദുൽ ഹുദ മുറ്റിച്ചൂർ കടവ്
*ഇൽമുൽ ഹുദ മസ്ജിദ് കാരമാക്കൽ
*മസ്ജിദുൽ തഖ്‌വ കോക്കാൻ മുക്ക് 
*ചൂരക്കോട് ശ്രീ ദുർഗാ ഭഗവതി ക്ഷേത്രം.
*

## വിദ്യാഭ്യാസ സ്ഥാപനങ്ങൾ
* കെ ജി എം എൽ പി  സ്കൂൾ
* ഹൈ സ്കൂൾ അന്തിക്കാട്
* ഗവർമെന്റ് എൽ പി സ്കൂൾ

*സെന്റ്: ആന്റണീസ് ഹയർ സെക്കണ്ടറി സ്കൂൾ പുത്തൻപീടിക
*എ എൽ പി സ്കൂൾ മുറ്റിച്ചൂർ
*സുബുലുൽ ഹുദ ഹയർ സെക്കണ്ടറി മദ്രസ മുറ്റിച്ചൂർ 
*ഇൽമുൽ ഹുദ മദ്രസ കാരമാക്കൽ
*എ യു പി എസ് മാങ്ങാട്ടുകര
**പ്രശസ്തരായ വ്യക്തികൾ**
* സത്യൻ അന്തിക്കാട്
* കെ.പി രാജേന്ദ്രൻ
* കെ.പി പ്രഭാകരൻ
* വി.എസ് സുനിൽ കുമാർ
* വി.എം. സുധീരൻ
* ഷൈജു അന്തിക്കാട്
*രമേഷ് പള്ളത്ത്
*സജിൻ (സാന്ത്വനം ശിവൻ)
*കെ. രാജൻ
* 
## സ്ഥിതിവിവരക്കണക്കുകൾ

2001 ലെ   സെൻസസ് പ്രകാരം ഇവിടുത്തെ ജനസംഖ്യ 9051 ആണ്. ഇതിൽ 4204 പുരുഷന്മാരും  4847 സ്ത്രീകളുമുണ്ട്.

## അവലംബം

## പുറത്തേയ്ക്കുള്ള കണ്ണികൾ
*http://lsgkerala.in/anthikadpanchayat/history/ 

വിഭാഗം:തൃശ്ശൂർ ജില്ലയിലെ ഗ്രാമങ്ങൾ
അനോഫെലിസ്

ഡിപ്റ്റിറ  (Diptera)  ഗോത്രത്തിൽ ക്യൂലിസിഡേ കുടുംബത്തിൽപ്പെടുന്ന കൊതുകളുടെ ഒരു ജീനസ് ആണ് **അനോഫെലീസ് **(Anopheles).  ലോകമെമ്പാടുമായി  484  ഇനങ്ങൾ  (സ്പീഷീസുകൾ) ഈ ജീനസ്സിലുണ്ട്. ഇന്ത്യയിൽ 58 ഇനം  അനോഫെലിസ്  കൊതുകുകൾ ഉള്ളതിൽ  പ്രധാനമായും ആറ്  ഇനങ്ങൾ ആണ് മലമ്പനി പരത്തുന്നത്‌    
#  അനോഫെലിസ് കുലിസിഫാസിസ് (An. culicifacies ) .ഗ്രാമീണ മലമ്പനിക്ക് കാരണക്കാരി   
#     അനോഫെലിസ് ദൈരുസ്  (An. dirus ) 
#     അനോഫെലിസ് ഫ്ലൂവിയാട്ടിലിസ് (An . fuviatilis )        
#     അനോഫെലിസ് സ്ടീഫെൻസി (An . stephensi  ) നഗര മലമ്പനിക്ക് കാരണക്കാരി 
#     അനോഫെലിസ് മിനിമസ് (An . minimus ) 
#     അനോഫെലിസ് സന്റൈക്കാസ്(An . sundaicus ) 
## തിരിച്ചറിയൽ
അനോഫെലിസ് കൊതുകുകളുടെ ചിറകിൽ കറുത്തതും വെളുത്തതുമായ പുള്ളികൾ പോലെ ശൽക്കങ്ങൾ (scales ) ‍കാണാം.   ഇവ വിശ്രമിക്കുന്ന സമയത്ത് തല താഴ്ത്തി ശരീരം തറനിരപ്പിനു ലംബമായാണ് വൈക്കുക.   ഇതിനാൽ തറനിരപ്പിനു സമാന്തരമായി  ശരീരം കാണുന്ന ക്യൂലക്സുകളിൽനിന്നും അനോഫെലിസുകളെ നി‍ഷ്പ്രയാസം തിരിച്ചറിയാൻ ‍സാധിക്കും. 
## പ്ലാസ്മോടിയം
മലമ്പനിക്കു കാരണമായ പ്ലാസ്മോഡിയത്തിന്റെ ജീവിതചക്രം പരിപൂർണമാകാൻ ഈ കൊതുകും മനുഷ്യനും കൂടിയേതീരൂ. 1880 ല് ലാവേറാൻ ആണ് മലമ്പനി രോഗിയുടെ രക്തത്തിൽ പ്ലാസ്മോടിയത്തെ കണ്ടെത്തിയത്. 1898 ല് സർ റൊണാൾഡ് റോസാണ് ആദ്യമായി മലമ്പനി പരത്തുന്നതിൽ കൊതുകിനുള്ള പങ്ക് കണ്ടുപിടിച്ചത്.   പ്ലാസ്മോഡിയത്തിൻറെ വിവിധ ജീവിതദശകളിൽ ആദ്യപകുതി അനോഫെലിസ്‌  പെൺ കൊതുകുകളുടെ ശരീരത്തിൽ കഴിയുന്നു.
## ജീവചക്രം
അനോഫിലിസ് സന്റൈക്കാസ് ഒഴികെ ബാക്കി അനോഫില്സ് കൊതുകുകളെല്ലാം ശുദ്ധ ജലത്തിലാണ് ജീവ ചക്രം പൂർത്തിയാക്കുന്നത് . അനോഫിലിസ് സന്റൈക്കാസ് ഉപ്പു കലർന്ന വെള്ളത്തിലും വളരും.അനോഫെലീസിൻറെ എല്ലാ സ്പീഷീസുകളുടേയും മുട്ടകൾ ഒറ്റയൊറ്റയായാണ് കാണപ്പെടുക.   ദീർഘവ്യത്താക്യതിയിലുള്ള ഓരോ മുട്ടയുടേയും ഇരുവശങ്ങളിലായി കാറ്റുനിറച്ച ഒരു പ്രത്യേകഭാഗം കാണാം.   ഇതുള്ളതിനാൽ മുട്ടകൾ വെള്ളത്തിൽ പൊങ്ങിക്കിടക്കും.24  മണിക്കൂറിനുള്ളിൽ   മുട്ടവിരിഞ്ഞുണ്ടാകുന്ന ലാർവകളെ കൂത്താടികൾ എന്നു വിളിക്കുന്നു.   വലിയ തലയും, 9-10 ഖണ്ഡങ്ങൾ ചേർന്നുണ്ടായ ശരീരവുമുള്ള കൂത്താടി തികച്ചും ഒരു ജലജീവിയാണെങ്കിലും അന്തരീക്ഷ വായുവാണ് ശ്വസിക്കുന്നത്. ഭക്ഷണം, ആല്ഗയും മറ്റു സൂക്ഷ്മ ജീവികളുമാണ്.      ഉദരത്തിന്റെ അവസാന ഖണ്ഡത്തിൽ  കാണുന്ന സുഷിരത്തിലൂടെ (spiracle/ rudimentary breathing tube)  ഇത് വായൂ വലിച്ചെടുക്കുന്നു.   .   ജലനിരപ്പിനു തൊട്ടുതാഴെ സമാന്തരമായാണ് കൂത്താടി കാണപ്പെടുക. ഉദര ഖന്ധങ്ങളിൽ കാണുന്ന കൈപ്പത്തി ആകൃതിയിൽ ഉള്ള രോമാക്കൂട്ടങ്ങളുടെ (palmate  hairs ) ഇടയിൽ കാണുന്ന വായു കുമിളകളുടെ സഹായത്താൽ ആണ്  ജലനിരപ്പിനു തൊട്ടുതാഴെ  സമാന്തരമായി  കൂത്താടികൾ കാണപ്പെടുന്നത് .   ഉറ ഉരിക്കലിലൂടെ  ലാർവ  വളർന്ന്പ്യൂപ്പ (Pupa) ആയിത്തീരുന്നു.   മറ്റെല്ലാ ഷഡ്പദങ്ങളുടെയും പ്യൂപ്പയിൽനിന്നും വ്യത്യസ്തമാണ് കൊതുകിന്റേത്.   ആഹാരം കഴിക്കുക എന്നതൊഴിച്ച് ലാർവ ചെയ്യുന്ന എല്ലാ പ്രവർത്തികളും കൊതുകിൻറെ പ്യുപ്പയും ചെയ്യും.    ഉരോഭാഗത്തുള്ള കോളാമ്പി (trumpet ) പോലെ   ഉള്ള  രണ്ടു കുഴലുകളാണ്  ഇവയുടെ ശ്വസനാവയവങ്ങൾ. മുട്ട, കൂത്താടി, പ്യൂപ്പ എന്നീ ദശകൾ   പിന്നിട്ടു,   കൊതുകായിത്തീരുവാൻ  ഏഴു മുതൽ പതിന്നാലു  ദിവസം വേണം. 

വർഗ്ഗം:കൊതുക്
വർഗ്ഗം:ഷഡ്‌പദങ്ങൾ
വർഗ്ഗം:ജന്തുകുടുംബങ്ങൾ

Source P 1571  of  Current Science  vol 92  No 11 , 10 June 2007 .
നൈജർ നദി

right|thumb|300px|നൈഗർ നദിയുടെ ഭൂപടം, നൈഗർ നദീതടം പച്ചനിറത്തിൽപടിഞ്ഞാറൻ ആഫ്രിക്കയിലെ ഒരു നദിയാണ് **നൈഗർ നദി**. 4180 കിലോമീറ്റർ (2600 മൈൽ) ആണ് ഇതിന്റെ നീളം.  2,117,700 ചതുരശ്ര കിലോമീറ്റർ (817,600 ചതുരശ്ര മൈൽ) ആണ് നദീതടത്തിന്റെ വിസ്തീർണം. തെക്ക് കിഴക്കൻ ഗിനിയയിലെ ഗിനിയ ഹൈലാന്റുകളാണ് ഈ നദിയുടെ സ്രോതസ്. മാലി, നൈഗർ, ബെനിൻ, നൈജീരിയ എന്നീ രാജ്യങ്ങളിലൂടെ ഒഴുകുന്നു. ഒടുവിൽ ഗിനിയ ഉൾക്കടലിൽ ചെന്നുചേരുന്നു.

നൈലിനും കോംഗോ നദിക്കും പിന്നിലായി ആഫ്രിക്കയിലെ ഏറ്റവും നീളമേറിയ മൂന്നാമത്തെ നദിയാണ് നൈഗർ. ബെയ്ന്വെയ് നദിയാണ് ഇതിന്റെ പ്രധാന പോഷകനദി.

വർഗ്ഗം:ഗിനിയിലെ നദികൾ
വർഗ്ഗം:മാലിയിലെ നദികൾ
വർഗ്ഗം:നൈജറിലെ നദികൾ
വർഗ്ഗം:ബെനിനിലെ നദികൾ
വർഗ്ഗം:നൈജീരിയയിലെ നദികൾ
വർഗ്ഗം:ആഫ്രിക്കയിലെ നദികൾ
കരുണാകരൻ (വിവക്ഷകൾ)

*കെ. കരുണാകരൻ -  മുൻ കേരള മുഖ്യമന്ത്രിയും കോൺഗ്രസ് നേതാവുമായ രാഷ്ട്രീയ പ്രവർത്തകൻ
*കെ. കരുണാകരൻ - സി.പി.ഐ നേതാവ് ഒന്നാം കേരള നിയമസഭയിലെ അംഗം
*തിരുനല്ലൂർ കരുണാകരൻ - മലയാള കവി
*പട്ടത്തുവിള കരുണാകരൻ - മലയാള കഥാകൃത്ത്
*പി. കരുണാകരൻ - കമ്മ്യൂണിസ്റ്റ് നേതാവ്
*സി.എൻ. കരുണാകരൻ - പ്രശസ്ത ചിത്രകാരൻ
പതിനെട്ട് ഉപപുരാണങ്ങൾ

ദേവിഭാഗവത പ്രകാരം പതിനെട്ട് **ഉപപുരാണങ്ങൾ ** ഇവയാണ്.
#സനൽകുമാരം
#നരസിംഹം
#നാരദീയം
#ശിവം
#ദുർവാസസം
#കാപിലം
#വാമനം
#ഔശനസം
#വാരുണം
#കാളിക
#ഭാർഗ്ഗവം
#നന്ദി
#സൌരം
#സാംബം
#മാഹേശ്വരം
#പാരശരം
#ഗണേശം
#വാസിഷ്ഠം
വിഭാഗം:ഹൈന്ദവം
തിരുവോണം (വിവക്ഷകൾ)

**തിരുവോണം** എന്ന വാക്കിനാൽ താഴെപ്പറയുന്ന എന്തിനേയും വിവക്ഷിക്കാം.
*ഓണം - കേരളത്തിലെ ഒരു ഉൽസവം.
*തിരുവോണം (സ്ഥലം)
*തിരുവോണം (നക്ഷത്രം)
*തിരുവോണം (ചലച്ചിത്രം)
*തിരുവോണത്തോണി